title: Nicolas Froment

text: Fromentin tyyliä on arvosteltu kollegoihinsa verrattuna hiomattomaksi, suunnittelultaan kömpelöksi sekä värinkäytöltään epähienovaraiseksi. Häntä arvostettiin kuitenkin uudistajana. Hänen tunnetuin työnsä on "Palava pensas" (1475), jonka hän teki Anjoun kuningas Renélle.


title: Dunadd

text: Dunadd () oli kaupunki nykyisessä Skotlannissa. Se sijaitsi Add-joen varrella 53 m korkealla kukkulalla. Vuosina 500–900 se oli alueen tärkein kaupunki. Dunadd oli skottien, Irlannista saapuneen kelttiheimon valtion, Dál Riatan pääkaupunki. Nykyisin kaupungista on jäljellä muutamia raunioita.


title: Dunadd

text: Alueella on tehty arkeologisia kaivauksia kolmeen otteeseen, viimeksi vuonna 1981. Sieltä löytyneet tavarajäänteet osoittavat että se on käynyt kauppaa monien mannermaan kaupunkien kanssa. Korut ja jalometallit osoittavat että siellä on toiminut monia kultaseppiä.


title: Dunadd

text: Kaupunki oli voimakkaasti linnoitettu.


title: Bankass

text: Bankass on maalaiskunta ja sen keskuskylä sekä Moptin alueen Bankassin piirin hallinnollinen keskus Malissa. Se sijaitsee 117 kilometriä maanteitse Moptista kaakkoon. Kunnassa on 30 200 asukasta (vuonna 2009).


title: Bankass

text: Bankassin kunnan pinta-ala on 927 neliökilometriä. Se rajoittuu pohjoisessa Bankassin piirin Kani Bozonin, lännessä Dimbal Habén ja etelässä Soubalan sekä idässä Koron piirin Dougouténé II:n, Pel Maoudén ja Koporokendié Nân kuntiin. Pinnanmuodostukseltaan seutu on tasankoa. Pysyviä vesistöjä ei ole.


title: Bankass

text: Kuntaan kuuluu 26 kylää ja useita pienempiä asutuksia. Asukkaat ovat etupäässä dogoneja, markoja, fulbeja, samoja ja moseja.


title: Bankass

text: Paikallisia elinkeinoja ovat maanviljely, karjanhoito, käsityöammatit ja pienimuotoinen kaupankäynti. Viljelykasveista tärkeimmät ovat hirssi, durra, maapähkinä, maapapu, fonio, lehmänpapu ja seesami. Kotieläimiä ovat naudat, lampaat, vuohet, aasit, hevoset ja siipikarja.


title: Bankass

text: Bankassin kautta kulkee Moptista Burkina Fasoon johtava maantie RN15. Palveluihin kuuluu kuusi alakoulua, yksi yläkoulu, viisi koraanikoulua, poliklinikka ja terveysasema.


title: Korombana

text: Korombana on maalaiskunta Moptin alueen Moptin piirissä Malissa. Sen keskuskylä Korientzé sijaitsee Nigerjoen sivuhaaran Koli-Kolin varrella 130 kilometriä Moptista koilliseen. Kunnassa on 29 700 ja keskuskylässä 7 200 asukasta (vuonna 2009).


title: Korombana

text: Nigerin sisämaasuistossa sijaitsevan kunnan pinta-ala on 981 neliökilometriä Se rajoittuu pohjoisessa Timbuktun alueen Niafunkén piirin N’Gorkoun, idässä Douentzan piirin Djaptodjin ja Dangol-Borén, etelässä ja lounaassa Moptin piirin Konnan ja Ouroubé Douddén sekä luoteessa Youwaroun piirin Déboyen ja N’Dodjigun kuntiin.


title: Korombana

text: Pinnanmuodostukseltaan alue on kumpuilevaa tasankoa. Pohjoisessa ja idässä on hiekkadyynejä ja etelässä ja lännessä tulvatasankoja. Vesistöihin kuuluvat kunnan läpi virtaavan Koli-Kolin lisäksi 85 neliökilometrin laajuinen Korientzéjärvi ja lukuisat tulva-altaat. Luonnonvarainen kasvillisuus käsittää palmuja, piikkipensaita ja heinäkasveja.


title: Korombana

text: Kunta kuuluu Sahelin ilmastovyöhykkeeseen. Sadekausi kestää yleensä kesäkuusta lokakuun alkuun ja kuiva kausi lokakuun lopusta kesäkuuhun. Viileintä on joulu-helmikuussa, jolloin päivälämpötila voi laskea alle 20 asteen, kun se muuten on keskimäärin 37 astetta. Vuotuinen sademäärä on 350–400 millimetriä.


title: Korombana

text: Kuntaan kuuluu 32 kylää: Ankoye, Bagui, Boukourinté-Ouro, Boukourinté-Saré, Deguédégué, Dimango, Dofina, Doko, Fanabougou, Fansaré, Goby, Gouloumbo, Kalifaré, Kéra, Kérétogo, Korientzé, Mandié, M’Bessena, Mareciré, Moussocouraré, N’Dissoré, N’Gorodia, Noradji, Oualo, Sangui, Sareféré-Dofina, Sitty, Sounteye, Tangou, Tiécouraré, Tougouna-Sakère ja Wangala. Asukkaat ovat etupäässä bambaroita, fulbeja ja bozoja sekä vähemmässä määrin songhaita ja markoja. Vallitseva uskonto on islam.


title: Korombana

text: Korientzésta on tieyhteys Konnaan. Kylän torin lähellä sijaitsee linja- ja kuorma-autoasema. Muita liikennevälineitä ovat moottoripyörät, hevoskärryt ja veneet.


title: Korombana

text: Paikallisia elinkeinoja ovat maanviljely, karjanhoito, kalastus, keräily, käsityöammatit ja kaupankäynti. Tärkeimmät viljelykasvit ovat hirssi (62 % tuotannosta), durra (23 %), riisi (15 %) ja vihannekset. Kotieläimiä ovat naudat, lampaat, vuohet, hevoset, aasit, kamelit ja siipikarja. Noin 30 tonnin vuotuisesta kalansaalista suurin osa menee omaan kulutukseen. Korientzé on tärkeä kauppapaikka. Maanantaisin järjestettävillä markkinoilla myydään varsinkin karjaa. Teollisuutta ei ole lainkaan.


title: Korombana

text: Kunnassa toimii kolme esikoulua, seitsemän alakoulua, Korientzén yläkoulu, koulutus- ja kehittämiskeskus (CED), lukutaitoluokkia ja koraanikouluja. Terveyspalveluihin kuuluu Korientzén terveyskeskus, kaksi apteekkia, sairastupa ja terveysasema. Vesihuolto käsittää kaivoja, porakaivoja ja vesiposteja, joista vain osa toimii. Muita palveluja ovat kaupat, ompelimot, viljavarasto, myllyt, karjan rokotuspaikka ja keskuskylän sähköverkko.


title: Korombana

text: Korientzén kyläkuva on hyvin perinteinen savitiilestä rakennettuine suorakulmaisine taloineen ja muureineen. Matkailua sinne ei ole käytännössä lainkaan. Majoitusta tarjoavat leirintäalueen neljä huonetta. Yleisötapahtumat rajoittuvat urheiluun ja muutamiin perinteisiin juhliin.


title: Peter Erskine

text: Peter Erskine (s. 5. kesäkuuta 1954 Somers Point, New Jersey) on yhdysvaltalainen jazzrumpali ja -säveltäjä, joka asuu Los Angelesissa. Hänet tunnetaan monien jazz- ja rock-artistien levytysten ja kiertueiden rumpalina. Näihin kuuluvat Steely Dan, Weather Report, Steps Ahead ja Kate Bush. Hän on vuoteen 2014 mennessä esiintynyt yli 600 albumilla. Erskine on myös tuottanut rumpujensoiton opetusmateriaalia kirjoina, videoina ja verkkoaineistoina.


title: Peter Erskine

text: Erskine aloitti rumpujensoiton nelivuotiaana. Hän opiskeli Interlochen Arts Academyssä Michiganissa sekä Indianan yliopistossa Bloomingtonissa.


title: Peter Erskine

text: Vuonna 1972 Erskine sai paikan Stan Kentonin orkesterista. Kolmen vuoden jälkeen hän vaihtoi Maynard Fergusonin yhtyeeseen kahdeksi vuodeksi, kunnes vuonna 1978 liittyi Weather Reportin jäseneksi ja Jaco Pastoriuksen kumppaniksi yhtyeen rytmisektioon. Erskine oli mukana viidellä Weather Reportin albumilla, sitten Pastoriuksen big band -levyllä "Word of Mouth". Hän soitti vibrafonisti Mike Mainierin Steps Ahead -yhtyeessä ja teki sitten merkittäviä levytyksiä Bob Mintzerin big bandin kanssa.


title: Peter Erskine

text: Erskine soitti basisti Eberhard Weberin kanssa Kate Bushin vuoden 2005 albumilla "Aerial". Hän on soittanut myös muun muassa Diana Krallin, Joni Mitchellin, Eliane Eliasin, Queen Latifah’n ja Linda Ronstadtin kanssa.


title: Peter Erskine

text: Vuonna 2011 Erskine soitti Lontoon Royal Opera Housessa Mark-Anthony Turnagen oopperassa "Anna Nicole". Syyskuussa 2014 Erskine esiintyi Helsingin kaupunginorkesterin solistina Turnagen Erskinelle omistetussa teoksessa "Erskine for Drum Kit and Orchestra", jonka johti kapellimestari John Storgårds. Hän opetti rytmimusiikin mestarikurssilla Oulun Musiikkijuhlilla vuonna 2013. Pori Jazzissa Erskineä on kuultu 1982 Steps Quintetin jäsenenä ja 1985 Steps Aheadin jäsenenä.


title: Peter Erskine

text: Erskine toimii professorina Etelä-Kalifornian yliopiston Thornton School of Musicissa. Vuonna 1992 hänet nimitettiin Berklee School of Musicin kunniatohtoriksi.


title: Peter Erskine

text: John Abercrombie


title: Peter Erskine

text: Warren Bernhardt


title: Peter Erskine

text: Randy Brecker/Michael Brecker


title: Peter Erskine

text: Gary Burton


title: Peter Erskine

text: Kate Bush


title: Peter Erskine

text: George Cables


title: Peter Erskine

text: Pino Daniele


title: Peter Erskine

text: Eddie Daniels


title: Peter Erskine

text: Al Di Meola


title: Peter Erskine

text: Marty Ehrlich


title: Peter Erskine

text: Joe Farrell


title: Peter Erskine

text: Maynard Ferguson


title: Peter Erskine

text: With Alessandro Galati


title: Peter Erskine

text: Jan Garbarek


title: Peter Erskine

text: Yelena Eckemoff


title: Peter Erskine

text: With Giorgio


title: Peter Erskine

text: Gordon Goodwin


title: Peter Erskine

text: Don Grolnick


title: Peter Erskine

text: Bobby Hutcherson


title: Peter Erskine

text: Marc Johnson


title: Peter Erskine

text: Rickie Lee Jones


title: Peter Erskine

text: Stan Kenton


title: Peter Erskine

text: Diana Krall


title: Peter Erskine

text: Rolf Kühn


title: Peter Erskine

text: Christof Lauer


title: Peter Erskine

text: Nguyên Lê


title: Peter Erskine

text: Manhattan Jazz Quintet


title: Peter Erskine

text: Mike Mainieri


title: Peter Erskine

text: Vince Mendoza


title: Peter Erskine

text: Bob Mintzer


title: Peter Erskine

text: Joni Mitchell


title: Peter Erskine

text: Jaco Pastorius


title: Peter Erskine

text: Gary Peacock


title: Peter Erskine

text: Thomas Quasthoff


title: Peter Erskine

text: Steely Dan


title: Peter Erskine

text: Mike Stern


title: Peter Erskine

text: Rod Stewart


title: Peter Erskine

text: Steps Ahead


title: Peter Erskine

text: Christoph Stiefel


title: Peter Erskine

text: Richard Torres


title: Peter Erskine

text: Ralph Towner


title: Peter Erskine

text: Mark-Anthony Turnage/John Scofield


title: Peter Erskine

text: Weather Report


title: Peter Erskine

text: Kenny Wheeler


title: Peter Erskine

text: Joe Zawinul


title: Peter Erskine

text: Linda Ronstadt


title: Caithness

text: Caithness (, ) on alue Skotlannin pohjoiskärjessä. Alueen nimi on peräisin piktien valtakaudelta. Historian kuluessa se on ollut kuningaskunta, jaarlikunta, lääni ja maakunta. Nykyisin se on osa Ylämaan hallintoalueen osaa nimeltä Caithness, Sutherland ja Easter Ross.


title: Jussi Jännes

text: Juho Kaarlo Väinö (Jussi) Jännes (23. maaliskuuta 1922 Helsinki – 12. maaliskuuta 1967 Las Palmas, Espanja) oli suomalainen maisema-arkkitehti, joka suunnitteli muun muassa Espoon Tapiolan ulkoalueet.


title: Jussi Jännes

text: Genetz-sukuun kuuluneen Jänneksen vanhemmat olivat maatalouspoliitikko, lähettiläs, professori ja MTK:n puheenjohtaja Juho Jännes ja Suomen sotilaskotiliiton puheenjohtaja Toini Liljeström. Hänen sisaruksiaan olivat professori Lauri Jännes (1917–2002) ja taidegraafikko Lea Ignatius (1913–1990). Jännes kirjoitti ylioppilaaksi 1942, valmistui hortonomiksi Lepaan puutarhaopistosta 1948 ja jatkoi opintojaan Ruotsissa ja Tanskassa. Suomeen hän palasi 1955 Kööpenhaminan Kuninkaallisesta taideakatemiasta, suorittamatta siellä kuitenkaan loppututkintoa. Arkkitehtina Jännes aloitti Aarne Ervin toimistossa, jonka ehdotus voitti Espoon Tapiolan suunnittelukilpailun. Työskenneltyään kaksi vuotta Erville Jännes siirtyi vuodeksi Tapiolaa rakennuttaneen Asuntosäätiön palvelukseen. Hänen 1958 perustamansa oman suunnittelutoimiston ensimmäisiä töitä olivat juuri Tapiolan ja Turun yliopiston ulkoalueet. Tapiolaan Jännes suunnitteli kymmenen vuoden aikana kaiken kaikkiaan yhteensä yli 80 kohdetta, kuten keskeiset avoimet puistoalueet Silkkiniitty ja Leimuniitty. Myöhemmin hän suunnitteli muun muassa Rovaniemen Korkalovaaran ja Jyväskylän Viitaniemen alueita, Alkon Rajamäen tehtaiden pihat Nurmijärvellä, Helsingin yliopiston kirjaston laitosten ulkoalueet Asikkalan Urajärvellä, monia voimalaitosten pihoja sekä yhtenä viimeisistä töistään Saimaan kanavan ympäristöä.


title: Jussi Jännes

text: Jännes oli Suomen ensimmäisiä maisema-arkkitehteja, jotka keskittyivät pelkästään suunnitteluun, kun aiemmin puutarha-arkkitehdeilla oli ollut tapana myös rakentaa itse suunnittelemansa kohteet. Hän kehitti omintakeisen esitystyylin suunnitelmilleen, jonka esikuvana on pidetty hänen tanskalaista opettajaansa Carl Theodor Sørenseniä. Hänen arvellaan saaneen vaikutteita myös Brasílian maisemasuunnittelija Roberto Burle Marxilta ja amerikkalaiselta Thomas Churchiltä. Jänneksen suunnitelmiinsa sisällyttämiä laajoja nurmialueita ja eksoottisten kasvien käyttöä kritisoitiin aikanaan Suomessa, mutta hän sai myös seuraajia kuten Maj-Lis Rosenbröijer. Hänen vaikutuksensa alan opettajana ja kehittäjänä myös laajemmin oli merkittävä.


title: Jussi Jännes

text: Jännes opetti Teknillisessä korkeakoulussa ja oli Suomen Puutarha-arkkitehdit ry:n puheenjohtaja 1964–1966.


title: Virgil Misidjan

text: Virgil Misidjan (s. 24. heinäkuuta 1993 Goirle) on alankomaalainen jalkapalloilija, joka edustaa Bulgarian pääsarjassa pelaavaa Ludogorets Razgradissa. Laitahyökkääjän paikalla pelaava Misidjan on pelannut seurassa vuodesta 2013. Hänet tunnetaan paremmin lempinimellään Vura, joka lukee myös hänen paidassaan. Willem II Tilburgin kasvatti Misidjan oli nostamassa seuraa takaisin Eredivisieen kaudeksi 2012-2013. Hän pelasi seurassa 54 ottelua, joissa syntyi kymmenen maalia. Syyskuussa 2014 hän teki debyyttinsä Mestareiden liigassa Ludogoretsin paidassa Liverpool FC:tä vastaan. Misidjan on pelannut myös Alankomaiden alle 20-vuotiaiden maajoukkueessa.


title: Moulinsin mestari

text: Moulinsin mestari (ransk. "Maître de Moulins") oli 1400-luvun jälkipuoliskolla toiminut taidemaalari ja flaamilaisten oppien seuraajista viimeinen suuri mestari. Hänen tunnetuimpia teoksiaan ovat "Kristuksen syntymä" (1480) ja "Moulinsin triptyykki" (1498–1500), joista jälkimmäisen mukaan hänet on nimetty. Moulinsin mestariksi on arveltu etenkin flaamilaistaustaista Jean Heytä, mutta myös Kaarle VII:n ja Itävallan Margareeta Itävaltalaisen hovimaalaria Jean Perréalia, tai Jan Provoostia.


title: Moulinsin mestari

text: Moulinsin mestaria pidetään kansainvälisen gotiikan ranskalaisen koulukunnan tärkeimpänä edustajana. Hän otti vaikutteita flaamilaisesta taiteesta, mutta hänen taiteensa perustuu kuitenkin etenkin ranskalaisiin Bourgesin ja Bourbonnaisin koulukuntiin. Hänen kasvokuvissaan on lisäksi mahdollisesti italialaisia vaikutteita. Jotkin Moulinsin mestarin nimiin pannut teokset yhdistetään häneen vain tyylillisten piirteiden pohjalta.


title: Moulinsin mestari

text: Jean Heystä tiedetään hyvin vähän. Pitkään taidehistorioitsijat viittasivat häneen vain yksinkertaisesti Moulinsin mestarina. Hey toimi Ranskassa aloittaen vuoden 1480 paikkeilla ja lopettaen vuoden 1504 jälkeen. Hän syntyi todennäköisesti Alankomaissa ja tyylillisten samankaltaisuuksien vuoksi Hugo van der Goes oli todennäköisesti hänen opettajansa. Vuodesta 1483 lähtien hän työskenteli Moulinsissa, vaikutusvaltaisten Bourbonien hovissa. Heyn maalausten realistisissa elementeissä on selvää aikaisen alankomaalaisen maalaustaiteen vaikutusta. Useissa hänen aihevalinnoissaan ja tyylissään näkyy italialainen ja Bourgesin koulukunnan sekä erityisesti Jean Fouquetin vaikutus. Heyn tyylin perusteella hän on selvästi ranskalainen taidemaalari, johon vaikutti jo renessanssi.


title: Moulinsin mestari

text: Heyn tärkeimmät työt ovat "Kristuksen syntymä" (n. 1480), "Charles II de Bourbon" (1482/1483), "Le dauphin Charles Orland" (1492–1495), "Ecce Homo" (1494) ja "Moulinsin triptyykki" (n. 1500).


title: Mons Graupiuksen taistelu

text: Mons Graupiuksen taistelu käytiin Rooman valtakunnan ja kaledonialaisten välillä nykyisen Skotlannin alueella vuonna 83. Taistelussa roomalaisen sotapäällikkö Gnaeus Julius Agricolan johtamat joukot kukistivat kaledonialaisheimojen liittouman armeijan. Varsinaisesta taistelupaikasta ei ole tarkkaa tietoa. Taistelu tunnetaan ensimmäisellä vuosisadalla eläneen roomalaisen historioitsija Tacituksen kuvauksesta, joka on tosin myöhemmin kyseenalaistettu. Jotkut nykyhistorioitsijat ovat jopa väittäneet, että taistelua ei koskaan käytykään ja koko kuvaus oli Tacituksen omaa keksintöä. Tämä näkökulma on kuitenkin vähemmistössä.


title: Mons Graupiuksen taistelu

text: Voitosta huolimatta roomalaiset vetäytyivät pian Kaledoniasta ja joukkoja siirrettiin vaarallisemmalle Tonavan rajalle. Kymmenen vuotta myöhemmin he olivat vetäytyneet Newcastlen tasalle.


title: Margaret

text: Margaret voi viitata esimerkiksi seuraaviin:


title: Tay

text: Tay on Skotlannin pisin joki. Se virtaa 193 kilometrin matkan Ben Luin pohjoisrinteiltä Pohjanmereen, johon se laskee Dundeen eteläpuolella. Joen valuma-alue kattaa noin 6 200 neliökilometriä. Alajuoksullaan joki on lähes kolme kilometriä leveä ja kuljettaa enemmän vettä kuin Thames ja Severn yhteensä.


title: Tay

text: Joessa elää lohia, saukkoja ja nahkiaisia.


title: Parineeti Chopra

text: Parineeti Chopra (s. 22. lokakuuta 1988 Ambala, Haryana) on intialainen näyttelijä, joka työskentelee hindinkielisessä elokuvateollisuudessa. Hän teki ensiesiintymisensä romanttisessa komediassa "Ladies vs Ricky Bahl" (2011) ja voitti parhaan naistulokkaan Filmfare Awards -palkinnon. Kriitikot ylistivät hänen roolisuoritustaan romanttisessa draamassa "Ishaqzaade" (2012). Hän sai kehuja myös suorituksistaan menestyneissä romanttisissa komedioissa "Shuddh Desi Romance" (2013) ja "Hasee Toh Phasee" (2014).


title: Parineeti Chopra

text: Chopra on näyttelijä Priyanka Chopran serkku.


title: Turtles-mutanttikilpikonnat (1. tuotantokausi)

text: Teini-ikäisten mutanttininjakilpikonnien 1.kauden jaksokuvaukset.


title: Kari Nisula

text: Kari Elias Nisula (s. 9. syyskuuta 1963 Oulu) on aktiiviuransa päättänyt suomalainen kiekonheittäjä. Hän edusti koko uransa ajan Oulun Pyrintöä ja hänen valmentajinaan toimivat hänen isänsä Alpo Nisula sekä Pentti Kahma. Kalevan kisoista Nisula saavutti kiekonheitossa kaksi hopeaa vuosina 1986 ja 1989 sekä pronssia vuonna 1990. Virallisissa kilpailuissa hän ei ole esiintynyt vuoden 1992 jälkeen.


title: Ilkka Väänänen (juoksija)

text: Ilkka Juhani Väänänen (s. 25. maaliskuuta 1962 Hamina) on aktiiviuransa päättänyt suomalainen kestävyysjuoksija. Hän edusti vuodesta 1988 lähtien Lahden Ahkeraa ja vastasi itse omasta valmennuksestaan. Ulkoratojen SM-kisoista Väänänen voitti kultaa maratonilta vuonna 1990. Virallisissa kilpailuissa hän ei ole esiintynyt vuoden 1996 jälkeen. Urheilu-uransa ohella ja sen jälkeen Väänänen toimi valmentajana myös muille juoksijoille.


title: Rannoch Moor

text: Rannoch Moor () on soinen nummiylänkö Skotlannin Ylämailla Loch Rannochin länsipuolella. Se sijaitsee Ylämaan, Perth ja Kinrossin sekä Argyll ja Buten hallintoalueilla. Rannoch Moor on runsaan 300 metrin korkeudessa meren pinnasta, kun ympäröivät vuoret kohoavat yli 900 metriin. Ylängön poikki etelästä pohjoiseen kulkee A82-maantie ja West Highland Railway.


title: Rannoch Moor

text: Don Rosan sarjakuvatarinoissa MacAnkan klaanin sukulinna Ankkapurha sijaitsee Rannochin nummella.


title: Turtles-mutanttikilpikonnat (2. tuotantokausi)

text: Teini-ikäisten mutanttininjakilpikonnien 2. kauden jaksokuvaukset.


title: Ilze Ose-Hlebovicka

text: Ilze Ose-Hlebovicka (s. 17. tammikuuta 1975 Riika, Latvian SNT, Neuvostoliitto) on latvialainen koripallovalmentaja ja akiiviuransa lopettanut koripalloilija.


title: Ilze Ose-Hlebovicka

text: Ose-Hlebovicka pelasi kansainvälisen uran ja muun muassa suomalaisessa Tampereen Pyrinnössä kaudella 1993–1994. Hän kuului Latvian naisten koripallomaajoukkueeseen vuosien 1999 ja 2007 EM-kilpailuissa. Hän on valmentanut muun muassa Latvian alle 18-vuotiaiden naisten maajoukkuetta.


title: Anthems for the Rejected

text: Anthems for the Rejected on suomalaisen alternative metal -yhtye Aprilin toinen studioalbumi. Se julkaistiin syyskuussa 2008 levymerkillä Spinefarm Records.


title: Jari Aaltonen

text: Jari Aaltonen (s. 20. marraskuuta 1965 Porvoon mlk) on entinen suomalainen jalkapalloilija. Hän oli pelipaikaltaan hyökkääjä.


title: Jari Aaltonen

text: Aaltonen edusti urallaan muun muassa Ilvestä ja Tampereen Pallo-Veikkoja, voittaen Suomen mestaruuden vuonna 1994. Pääsarjaotteluita hänelle kertyi yhteensä 146, joissa hän teki 30 maalia.


title: Tidelines

text: Tidelines on suomalaisen alternative metal -yhtye Aprilin esikoisalbumi. Se julkaistiin helmikuussa 2007 levymerkillä Spinefarm Records.


title: Sherry (kappale)

text: ”Sherry” on Bob Gaudion kirjoittama ja The Four Seasons -yhtyeen esittämä kappale vuodelta 1962. Se oli samalla yhtyeen ensimmäinen listaykkönen Yhdysvaltain Billboard Hot 100 -listalla.


title: Sherry (kappale)

text: Kappaleen nimi oli alun perin ”Terry”, ja myöhemmin kokeiltiin myös muotoja ”Jackie” ja ”Peri”. Lopullinen muoto ”Sherry” keksittiin tuottaja Bob Crewen hyvän ystävän tyttären Cheri Spectorin innoittamana. Kappaleessa on esillä yhtyeen tavaramerkki, Frankie Vallin falsettilaulu.


title: KSC Lokeren

text: Koninklijke Sporting Club Lokeren Oost-Vlaanderen eli KSC Lokeren on jalkapalloseura Lokerenin kaupungista. Seura pelaa Belgian korkeimmalla sarjatasolla Jupiler Pro Leaguessa. Seura on parhaimmillaan ollut Belgian pääsarjan toinen kaudella 1980–81. Belgian cupin seura on voittanut kahdesti 2011–12 ja 2013–14.


title: Pyhän Marian kirkko (Auchindoir)

text: Pyhän Marian kirkko on skotlantilainen keskiaikainen kirkko, joka on yksi harvoista 1200-luvulta säilyneistä. Se oli käytössä vuoteen 1810, jolloin uusi kirkko rakennettiin lähistölle. Alkuvaiheessa se oli paikallisen mäkilinnan käytössä.


title: Pyhän Marian kirkko (Auchindoir)

text: Kirkon pohjoisseinässä oleva sakramenttikaappi on peräisin 1500-luvun alusta.


title: Tiia Huuhka

text: Tiia Huuhka (s. 20. maaliskuuta 1986) on suomalainen aktiiviuransa lopettanut koripalloilija.


title: Tiia Huuhka

text: Kaaron Roiman kasvatti Huuhka pelasi urallaan naisten SM-sarjaa Tampereen Pyrinnön ja BC Nokian joukkueissa yhteensä neljän kauden ajan. Huuhka oli hyvä heittäjä, sillä hänen kahden pisteen heittonsa onnistuivat SM-runkosarjassa keskimäärin 50,2-, kolmen pisteen heitot 42,1- ja vapaaheitot 89,7-prosenttisesti. Kaudella 2006–2007 Huuhka oli SM-runkosarjan tarkin kolmen pisteen heittäjä 48,5:n onnistumisprosentilla.


title: Tiia Huuhka

text: Huuhka valittiin kauden 2005–2006 päätteeksi naisten SM-sarjan vuoden tulokkaaksi.


title: Vortisismi

text: Vortisismi eli vortismi (< engl. "vortex", 'pyörre') oli Englannissa Wyndham Lewisin johdolla 1914 syntynyt lyhytikäinen taidesuunta. Se muistutti futurismia ja etsi aiheensa konekulttuurin rytmisestä maailmasta.


title: Vortisismi

text: Vortisismin piiriin kuului paitsi maalaustaide, piirrostaide ja taidegrafiikka, myös kuvanveisto ja valokuvaus. Suuntaus esiteltiin Wyndham Lewisin "Blast"-lehden ensimmäisen numeron manifestissa vuoden 1914 heinäkuussa. Liikkeen synnyssä oli mukana Lewisin lisäksi myös muita Rebel Art Centren jäseniä. Lewis näki vortisismin itsenäiseksi vaihtoehdoksi kubismille, futurismille ja ekspressionismille. Hänen mukaansa vortisistit pyrkivät pyyhkimään Britanniasta kaikki viktoriaanisen ajan jäljet ja vapauttamaan maan sen lannistavasta menneisyyden perinteestä. Termi "vortisismi" oli runoilija Ezra Poundin keksimä: hän julisti vorteksin (pyörteen) maksimaalisen energian pisteeksi ja suurimman tehokkuuden edustajaksi. Vortisistit halusivat asettaa koneajan työnsä keskiöön, ja Blastin manifesto kehotti heitä täyttämään taiteensa "koneiden, tehtaiden, uusien ja laajempien rakennusten, siltojen ja tehtaiden muodoilla". He arvostelivat futuristeja liiallisesta "maalauksellisuudesta", melodramaattisuudesta ja mahtavuudesta. Lewis kumppaneineen tavoitteli liikkeen selkeää erottuvuutta futuristien sumean liikkeenkuvauksen sijaan, ja he käyttivät voimakkaita ääriviivoja. Vortisistit kiinnittivät futuristeista poiketen paljon huomiota myös koneellisen maailman pimeään puoleen, sen julmuuteen ja kovuuteen.


title: Vortisismi

text: Vortisistit toimivat vuosien 1914–1916 välillä. Heihin kuuluivat Wyndham Lewisin lisäksi muiden muassa Jessica Dismorr, Frederick Etchells, Henri Gaudier-Brzeska, William Roberts, Helen Saunders, Edward Wadsworth, Lawrence Atkinson, David Bomberg, Jacob Kramer ja Christopher Nevinson. Ensimmäinen maailmansota keskeytti liikkeen toiminnan, eikä se enää jatkanut sodan jälkeen.


title: Nina Hyvärinen

text: Nina Hyvärinen –nimisiä henkilöitä ovat:


title: Władysław Dąbrowski

text: Władysław Dąbrowski (s. 21. syyskuuta 1947 Grodzisk Mazowiecki) on puolalainen entinen jalkapalloilija. Hän pelasi urallaan 166 ottelua Puolan liigassa Legia Varsovan ja Widzew Łódźin joukkueissa vuosina 1973–1980, tehden niissä yhteensä 53 maalia.


title: Władysław Dąbrowski

text: Vuodet 1981–1984 Dąbrowski pelasi Suomessa I divisioonaa Oulun Työväen Palloilijoissa sekä Kajaanin Hakassa. Kaudella 1981 hän voitti maalikuninkuuden 26 maalillaan. Se pysyi Suomen toiseksi korkeimman sarjatason maaliennätyksenä vuoteen 2014 saakka, jolloin ennätyksen rikkoi FC Hakan Kalle Multanen.


title: Joosef Exeteriläinen

text: Joosef Exeteriläinen () oli 1100-luvulla elänyt latinaksi kirjoittanut runoilija, joka asui Exeterissä, Englannissa. Hän lähti noin vuonna 1180 opiskelemaan Gelderniin, missä hän ystävystyi eliniäksi Guibertin kanssa, josta tuli myöhemmin Florennesin apotti. Heidän kirjeenvaihtoaan on säilynyt.


title: Joosef Exeteriläinen

text: Joosef Exeteriläisen tunnetuin runo on Troijan sodasta kertova "De bello Troiano", joka käsittää kuusi kirjaa. Niistä suurin osa on kirjoitettu ennen vuotta 1183, mutta saatettu loppuun vuoden 1184 jälkeen. Lähtiessään Pyhään maahan kolmannelle ristiretkelle Joosefin ystävä, Canterburyn arkkipiispa Baldwin, suostutteli hänet mukaansa. Baldwinin kuoltua 1190 Joosef palasi kotiin. Hän kertoi ristiretkestä runossaan "Antiocheis", josta on jäljellä vain katkelmia. Muutamia muita nyt jo kadonneita runoja on pantu hänen nimiinsä, mutta ei voida tietää, olivatko ne todellisuudessa hänen kirjoittamiaan.


title: ECHO (Euroopan komissio)

text: Euroopan komission humanitaarisen avun ja pelastuspalvelun pääosasto (ECHO), joka aikaisemmin tunnettiin nimellä Euroopan yhteisön humanitaarisen avun toimisto, on merentakaisesta humanitaarisesta avusta ja pelastuspalvelusta vastaava Euroopan komission yksikkö.


title: ECHO (Euroopan komissio)

text: EU antoi vuonna 2013 ECHOn kautta 1,35 miljardia euroa hätäapua. EU on ollut toiseksi suurin humanitaarisen avunantaja joka vuosi vuodesta 2000 (tiedot saatavilla vuoteen 2012 saakka). Yhdessä jäsenvaltioiden kanssa se on maailman suurin humanitaarisen avun antaja, jonka osuus koko humanitaarisesta avusta oli vuonna 2009 yli 50 prosenttia. ECHO-rahoitteiset hankkeet vaikuttavat vuosittain yli 120 miljoonaan ihmiseen 90 maassa.


title: ECHO (Euroopan komissio)

text: ECHO ei itse hallinnoi avustusohjelmia, vaan rahoittaa toimenpiteitä yli 200 kumppanin (kansalaisjärjestöjen, YK:n järjestöjen ja Punaisen Ristin tai Punaisen Puolikuun kaltaisten kansainvälisten järjestöjen) kautta. Vuonna 2013 ECHOlla oli 39 maassa 44 kenttätoimistoa, joissa työskenteli 149 kansainvälistä humanitaarisen avun asiantuntijaa ja 315 kansalliseen henkilökuntaan kuuluvaa henkilöä. Kenttätoimistot tarjoavat ajantasaisia analyysejä tietyn maan tai alueen vallitsevista ja tulevista tarpeista, auttavat toimenpidestrategioiden ja politiikan kehittämisessä, antavat teknistä tukea ECHO-rahoitteisille toimenpiteille sekä varmistavat toimenpiteiden asianmukaisen seurannan ja auttavat avunantajaa koordinoinnissa paikan päällä.


title: ECHO (Euroopan komissio)

text: Humanitaarisen avun tarjoamisen lisäksi ECHO on myös vastuussa EU:n pelastuspalvelumekanismista. Vuonna 2001 perustettu mekanismi vahvistaa Euroopan kansallisten pelastuspalveluviranomaisten välistä yhteistyötä. Mekanismissa on tällä hetkellä mukana 31 maata: kaikki 28 EU:n jäsenvaltiota sekä Islanti, Norja ja entinen Jugoslavian tasavalta Makedonia. Mekanismin tarkoituksena on mahdollistaa osallistujavaltioiden koordinoitu apu luonnonkatastrofien ja ihmisten aiheuttamien katastrofien uhreille Euroopassa ja muualla.


title: ECHO (Euroopan komissio)

text: Kun EU:lle myönnettiin vuonna 2012 Nobelin rauhanpalkinto, Barroson komissio otti rahapalkinnon vastaan EU:n puolesta ja kohdisti sen uuteen Rauhan lapset -aloitteeseen. Rauhan lapset -hankkeisiin kohdennettiin vuonna 2013 noin kaksi miljoonaa euroa. Vuonna 2014 summa nostettiin neljään miljoonaan euroon.


title: ECHO (Euroopan komissio)

text: Euroopan yhteisön humanitaarisen avun toimiston (ECHO) perusti vuonna 1992 Delorsin toinen komissio. Euroopan yhteisön lakattua olemasta vuonna 2009, toimistosta tuli Euroopan komission tai Euroopan unionin humanitaarisen avun pääosasto, mutta lyhenne ECHO pysyi samana.


title: ECHO (Euroopan komissio)

text: Vuonna 2010 valittiin uusi kansainvälisestä yhteistyöstä, humanitaarisesta avusta ja kriisinhallinnasta vastaava komission jäsen Lissabonin sopimuksen humanitaarista apua ja kriisinhallinta koskevan 214 ja 196 artiklan mukaisesti. ECHOn viralliseksi nimeksi tuli humanitaarisen avun ja pelastuspalvelun pääosasto. Samalla myös pelastuspalveluyksikkö siirrettiin ympäristöasioiden pääosastosta ECHOn pääosastoon. Muutoksen tarkoituksena oli parantaa koordinointia ja päätöksentekoa alalla, jolla nopea reagointi on elintärkeää.


title: ECHO (Euroopan komissio)

text: EU:n pelastuspalvelumekanismin perustamisen myötä avattiin myös uusi hätäavun koordinointikeskus (ERCC), joka seuraa katastrofeja ja parantaa katastrofeille alttiiden maiden valmiutta ja selviytymiskykyä. Viimeksi pelastuspalvelumekanismia käytettiin Bosnia ja Hertsegovinan ja Serbian tulvien aikana.


title: ECHO (Euroopan komissio)

text: Humanitaarisen avun alalla ECHOn tehtävänä on tarjota hätäapua ja ensiapua (hyödykkeiden ja palveluiden muodossa) konfliktien, luonnonkatastrofien ja ihmisten aiheuttamien katastrofien uhreille EU:n ulkopuolella. Sen tehtäviin kuuluvat myös katastrofien ennaltaehkäisy ja kriisinjälkeiset toimet.


title: ECHO (Euroopan komissio)

text: Euroopan humanitaarinen apu perustuu ihmisyyden, tasapuolisuuden, puolueettomuuden ja riippumattomuuden periaatteille. Sen käyttö on siten riippuvainen kansainvälisen humanitaarisen oikeuden soveltamisesta.


title: ECHO (Euroopan komissio)

text: Ihmisyys tarkoittaa sitä, että ihmisten kärsimykseen pitää aina puuttua ja erityistä huomiota tulee kiinnittää haavoittuvimmassa asemassa oleviin.


title: ECHO (Euroopan komissio)

text: Tasapuolisuus tarkoittaa sitä, että humanitaarinen apu ei saa suosia kumpaakaan aseellisen konfliktin tai riidan osapuolta.


title: ECHO (Euroopan komissio)

text: Puolueettomuus tarkoittaa sitä, että humanitaarista apua pitää tarjota tarpeen mukaan ketään syrjimättä.


title: ECHO (Euroopan komissio)

text: Riippumattomuus tarkoittaa sitä, että humanitaarisen avun on oltava riippumatonta poliittisista, taloudellisista, sotilaallisista tai muista tavoitteista.


title: ECHO (Euroopan komissio)

text: Vuonna 2007 Euroopan komissio hyväksyi komission jäsen Louis Michelin aloitteesta "humanitaarista apua koskevan eurooppalaisen konsensuksen", joka on EU:n ensimmäinen poliittinen asiakirja humanitaarisesta avusta. Kansalaisjärjestöt osallistuivat aktiivisesti eurooppalaisen konsensuksen laadintaan, ja sitä voidaan pitää "erittäin kattavana ja kansalaisjärjestöjen yhteisen kannan mukaisena asiakirjana". Eurooppalaisessa konsensuksessa vahvistetaan ihmisyyden, puolueettomuuden ja riippumattomuuden humanitaariset periaatteet. Siinä myös todetaan, että "humanitaarinen apu ei ole kriisinhallintatyökalu".


title: ECHO (Euroopan komissio)

text: ECHO tarkisti konsensusta ensimmäistä kertaa perustamisensa jälkeen vuonna 2012 ja painotti kumppanuuden vahvistamisen tärkeyttä siten, että valitaan hyviä kumppaneita ja varmistetaan vastuuvelvollisuus kansalaisia ja sidosryhmiä kohtaan.


title: ECHO (Euroopan komissio)

text: Vuonna 2012 ECHO ja muut avunantajat laativat yhdessä pysyvän yhteistyökomitean kanssa uuden toimintamallin (Transformative Agenda). Siinä sovittiin johtajuuden, vastuuvelvollisuuden ja koordinoinnin periaatteista humanitaarisen avun nopeuden, tehokkuuden ja vaikuttavuuden parantamiseksi. Lisäksi ECHOn tehtäviin sisällytettiin pelastuspalvelu koordinoinnin ja suojelun parantamiseksi katastrofien aikana alueen muissa maissa ja kansainvälisissä järjestöissä.


title: ECHO (Euroopan komissio)

text: Lissabonin sopimuksen tultua voimaan Euroopan unionin humanitaarista apua säätelee Euroopan unionin toiminnasta tehdyn sopimuksen 214 artikla. Humanitaarinen apu on jaettu rinnakkainen vastuu. Tämä tarkoittaa sitä, että unionilla on oma humanitaarisen avun politiikkansa, joka ei estä jäsenvaltioita harjoittamasta omia toimivaltuuksiaan eikä myöskään tee unionin politiikasta vain jäsenvaltioita täydentävää toimintaa.


title: ECHO (Euroopan komissio)

text:
Aikaisemmin humanitaarista apua sääteli EY:n perustamissopimuksen 179 artikla (kehityspolitiikka). Se kuului kehitysyhteistyöstä vastaavan komission jäsenen, ensin Louis Michelin ja sitten Karel de Guchtin toimialaan Barroson ensimmäisessä komissiossa. Lissabonin sopimuksessa humanitaarinen apu määriteltiin ensimmäistä kertaa EU perussopimukseen sisältyvänä itsenäisenä politiikkana.
Mainitun 214 artiklan mukaan EU:n humanitaarisen avun tarkoituksena on tarjota hätäapua kolmansien maiden kansalaisille, jotka ovat joutuneet luonnonkatastrofien tai ihmisten aiheuttamien katastrofien uhreiksi. Lisäksi 214 artiklassa vahvistetaan humanitaarisen avun periaatteet, joita ovat kansainvälisen oikeuden noudattaminen, inhimillisyys, puolueettomuus, tasapuolisuus ja syrjimättömyys.


title: ECHO (Euroopan komissio)

text: Komissio hyväksyi vuonna 2013 uuden EU:n pelastuspalvelumekanismia koskevan lainsäädännön, jolla parannetaan ennaltaehkäisy-, valmius- ja reagointijärjestelmän koordinointia ja tehokkuutta. Lainsäädännöllä perustettiin vapaaehtoinen mekanismi, joka koostuu 31 osallistujamaan valmiuskapasiteeteista ja -materiaaleista, ensiaputyöntekijöiden koulutusverkostosta sekä uudesta katastrofiriskien hallinnan lähestymistavasta.


title: ECHO (Euroopan komissio)

text: Lissabonin sopimuksella perustettiin myös Euroopan humanitaarisen avun vapaaehtoisjoukot (EU:n toiminnasta tehdyn sopimuksen 214 artikla), johon voivat liittyä kaikki eurooppalaiset, jotka haluavat suoraan osallistua humanitaarisen toimintaan.


title: ECHO (Euroopan komissio)

text: Euroopan komissio on esittänyt aloitteen 18 000 kansalaisesta koostuvan vapaaehtoisryhmän perustamisesta niille, jotka haluavat osallistua humanitaariseen toimintaan ympäri maailmaa vuosina 2014–2020. Aloitteen myötä vapaaehtoisia koulutetaan yhteisissä eurooppalaisissa koulutusohjelmissa ennen työskentelyä sertifioiduissa humanitaarisissa järjestöissä. Vuonna 2012 sovittiin valmius- ja pelastuspalvelukapasiteetin rakentamiseen kohdennetusta rahoitustuesta viidelle pilottihankkeelle, jotka työllistävät noin 150 vapaaehtoista.


title: ECHO (Euroopan komissio)

text: Euroopan parlamentti (EP) hyväksyi aloitteen äänestyksessä helmikuussa 2014. Vapaaehtoiset työskentelevät EU-rahoitteisissa humanitaarisissa toimissa eri puolilla maailmaa tai humanitaarisissa järjestöissä EU:n sisällä tai työskentelevät verkossa kotoaan.


title: ECHO (Euroopan komissio)

text: Osallistuvat kansalaisjärjestöt käyvät läpi sertifiointiprosessin, jolla varmistetaan, että ne täyttävät eurooppalaiset vapaaehtoisten hallintaa koskevat standardit.


title: ECHO (Euroopan komissio)

text: ECHOn avun talousarvio vuonna 2013 oli alle yksi prosenttia EU:n koko talousarviosta. Lisäksi Euroopan komissio käytti omaa hätäapuvaraustaan kriiseissä ja yllättävissä katastrofeissa. Talousarvio varauksineen vuonna 2013 oli yhteensä 1,35 miljardia euroa. ECHO tarjosi humanitaarista apua yli 124 miljoonalle ihmisille 90:ssä EU:n ulkopuolisessa maassa, joista 39 oli kriisitilanteessa. Pelastuspalvelumekanismi aktivoitiin 36 kertaa vuonna 2013 EU:n sisäisissä ja ulkoisissa kriisitilanteissa.


title: ECHO (Euroopan komissio)

text: Suurin osuus rahoituksesta kului elintarvikkeisiin ja ravitsemukseen (40 prosenttia). Terveydenhuolto (psykososiaalinen tuki mukaan lukien) (13 prosenttia), vesihuolto (13 prosenttia), majoitus (19 prosenttia) ja suojelu (7 prosenttia) olivat muut suurimmat rahoituskohteet. Vuonna 2013 ECHO kohdisti 3 prosenttia talousarviostaan katastrofivalmiuden parantamiseen, mikä oli vähemmän kuin vuonna 2012. Pelastuspalvelun osuus vuoden 2013 talousarviosta oli 2 prosenttia.


title: ECHO (Euroopan komissio)

text: Vuonna 2013 talousarviosta 40 prosenttia kohdistui Afrikkaan, 18 prosenttia Aasiaan, Latinalaiseen Amerikkaan sekä Karibian ja Tyynenmeren alueelle ja 32 prosenttia Lähi-idän ja Välimeren alueelle.


title: ECHO (Euroopan komissio)

text: Kehitysapu oli historiallisen suuri vuonna 2010. Yhdessä jäsenvaltioiden itsenäisesti antaman avun kanssa Euroopan unioni on maailman suurin avunantaja. Vuonna 2010 eri puolilla maailmaa annettiin yhteensä 9,8 miljardia euroa humanitaarista apua, josta EU:n osuus oli noin 41 prosenttia.


title: ECHO (Euroopan komissio)

text: Vuodelle 2014 hyväksytty talousarvio sisälsi lähes yksi miljardin euron sitoumuksen humanitaariseen apuun ja pelastuspalveluun.


title: ECHO (Euroopan komissio)

text: ECHOn tehtävä on pelastaa ja suojella elämää luonnonkatastrofien tai ihmisten aiheuttamissa hätätilanteissa ja heti niiden jälkeen. Komissio on näiden periaatteiden mukaisesti sitoutunut laatimaan joka vuosi strategia-asiakirjan toimenpiteiden koordinoimiseksi ja ohjelmoimiseksi tehokkaasti ja asianmukaisesti sekä puolueettomasti siellä, missä tarvetta esiintyy.


title: ECHO (Euroopan komissio)

text: Vuonna 2013 ECHO suunnitteli keskittävänsä humanitaarisen avun lähes 90 maahan. Se tunnisti viisi suurinta humanitaarista toimenpidettä: Sahelin alue Länsi-Afrikassa, mukaan lukien Malin konfliktin jälkeiset toimet (82 miljoonaa euroa), Sudan ja Etelä-Sudan (80 miljoonaa euroa), Kongon demokraattinen tasavalta (54 miljoonaa euroa),Pakistan (42 miljoonaa euroa) ja Somalia (40 miljoonaa euroa). Lisäksi 52 prosenttia ECHOn humanitaarisesta avusta kohdistuu Saharan eteläpuoliseen Afrikkaan.


title: ECHO (Euroopan komissio)

text: Varausta käytettiin suurissa humanitaarisissa kriiseissä Syyriassa, Malissa, Sahelissa, Etelä-Sudanissa, Kongon demokraattisessa tasavallassa, Myanmarissa ja Filippiineillä. ECHO rahoittaa myös unohdettuja kriisejä esimerkiksi Bangladeshissa, Kolumbiassa, Jemenissä, Algeriassa, Pakistanissa ja Myanmarissa.


title: ECHO (Euroopan komissio)

text: Vuonna 2012 toteutettiin eurobarometrikysely humanitaarisesta avusta. Kyselyn mukaan Euroopan kansalaiset suhtautuvat hyvin solidaarisesti konfliktien ja luonnonkatastrofien uhreihin EU:n ulkopuolella. Yhdeksän kymmenestä piti tärkeänä sitä, että EU rahoittaa humanitaarista apua rajojensa ulkopuolella, ja kahdeksan kymmenestä piti EU:n pelastuspalvelutoimintaa tehokkaampana kuin yksittäisten maiden toimintaa.


title: Nina Hyvärinen (koripalloilija)

text: Nina Hyvärinen (o.s. Sandell, s. 25. joulukuuta 1980 Nokia) on suomalainen koripalloilija.


title: Nina Hyvärinen (koripalloilija)

text: Kankaantaan Kisan kasvatti Hyvärinen pelasi naisten SM-sarjassa yhdeksän kautta edustaen Tampereen Pyrintöä, BC Nokiaa ja hetken ajan Forssan Alkua, jossa hän sai SM-pronssia kaudella 2001–2002. Hänet valittiin Naisten I-divisioonan vuoden pelaajaksi vuosina 2010 ja 2012.


title: Nina Hyvärinen (koripalloilija)

text: Kesällä 2004 Hyvärinen siirtyi Tampereen Pyrintöön. Hyvärinen, tyttönimeltään Sandell, piti välivuoden kaudella 2005–2006 saatuaan lapsen. Hän teki naisten SM-sarjaan palanneen BC Nokian kanssa pelaajasopimuksen kaudeksi 2012–2013. Syksyllä 2013 Hyvärinen lopetti uransa, ja BC Nokia luopui SM-sarjapaikastaan. Syksyllä 2014 Hyvärinen palasi BC Nokian I-divisioonajoukkueeseen.


title: Nina Hyvärinen (koripalloilija)

text: Hyvärisen pikkuveli Sami Sandell on pelannut jääkiekkoa, ja lisäksi sisarussarjaan kuuluu Ninaa kolme vuotta vanhempi Toni-isoveli. Hyvärinen on naimisissa koripallovalmentaja Antti Hyvärisen kanssa. Heillä on kaksi poikaa. Ammatikseen Hyvärinen on työskennellyt suunnittelijana Nokian Renkailla.


title: Nykytaide (yhdistys)

text: Nykytaide ry oli vuosina 1939–1990 toiminut suomalainen taideyhdistys, joka organisoi nykytaiteeseen keskittyviä näyttelyitä. Sen alkuperäisenä tarkoituksena oli edistää nykytaiteen tuntemusta Suomessa sekä lisätä vuorovaikutusta suomalaisen ja kansainvälisen taide-elämän välillä.


title: Nykytaide (yhdistys)

text: Nykytaide ry:n perustajajäsenet olivat arkkitehti Alvar Aalto, mesenaattina tunnetuksi tullut Maire Gullichsen, taidehistorioitsijat Nils-Gustav Hahl ja Bertel Hintze sekä taidekriitikko ja yhteiskuntatieteilijä Antero Rinne. Syynä yhdistyksen perustamiselle oli muun muassa nykytaiteelle tarkoitettujen näyttelytilojen puute sekä niiden järjestämisen korkeat kustannukset. Nykytaide ry pystyi toteuttamaan suurempia hankkeita kuin yksityiset galleriat ja sen oli mahdollista myös hakea ulkopuolista rahoitusta. Aktiivisimmillaan yhdistyksen näyttelytoiminta oli 1940–1950-luvuilla, jolloin Suomen valtiolla ei ollut organisaatiota kansainvälistä näyttelyvaihtoa varten, vaan ne hoidettiin yksityisten tahojen kautta. Aloitteen Nykytaide ry:n perustamisesta tekivät Gullichsen ja Hintze, joka toimi myös sen ensimmäisenä puheenjohtajana vuosina 1939–1954.


title: Nykytaide (yhdistys)

text: Toinen maailmansota oli tehnyt mahdottomaksi ulkomaisen nykytaiteen saamisen Suomeen, joten yhdistys aloitti toimintansa esittelmällä suomalaista taidetta ulkomailla. Ensimmäinen näyttely kiersi Norjassa ja Ruotsissa vuonna 1940. Sen tuotosta suuri osa lahjoitettiin Suomen puolustusvoimille. Toinen merkittävä näyttely oli 1944 Tukholmassa järjestetty suomalaisen nykytaiteen suurkatselmus, joka osoitti maan kulttuuri-elämän olevan elinvoimainen myös sota-aikana. Ensimmäinen Pohjoismaiden ulkopuolella pidetty näyttely oli Pariisissa vuonna 1951 esillä ollut ”Quelques peintres finlandais” eli ”Suomalaisia maalareita".


title: Nykytaide (yhdistys)

text: 1950-luvulla Nykytaide ry toi Suomeen enimmäkseen ranskalaista nykytaidetta, jota esiteltiin vuosikymmenen aikana yhteensä parissakymmenessä näyttelyssä. Ne olivat aikaansa nähden radikaaleja ja aiheuttivat runsaasti julkista keskustelua. Erityisen tärkeä maan taide-elämän kannalta oli vuonna 1952 Helsingin taidehallissa pidetty Klar Form, joka esitteli kuuluisan Pariisin koulukunnan teoksia. Se vaikutti ratkaisevasti abstraktin taiteen sekä konstruktivismin läpimurtoon Suomessa. Vuonna 1961 Nykytaide ry oli käynnistämässä Ars-näyttelyitä yhteistyössä Suomen taideakatemian kanssa.


title: Nykytaide (yhdistys)

text: Yhdistyksen tarkoituksena oli myös kerätä oma taidekokoelma, mutta varat eivät kuitenkaan lopulta riittäneet siihen. Sen sijaan 1960-luvun alkupuolelta lähtien Nykytaide ry toimi aktiivisesti valtakunnallisen nykytaiteen museon perustamishankkeen tukijärjestönä. Yhdistys lopetti toimintansa vuonna 1990, kun Nykytaiteen museo avattiin Helsingissä.


title: Pariisin koulukunta

text: Pariisin koulukunta () oli modernin taiteen koulukunta, joka vaikutti Pariisissa noin vuodesta 1900 aina 1960-luvulle saakka. Se muodostui kaupungissa vaikuttaneista ranskalaisista ja ulkomaalaisista taiteilijoista, joihin lukeutui taidemaalarien lisäksi kuvanveistäjiä sekä myös joitakin muiden alojen tekijöitä. Koulukunnan keskus oli aluksi Montmartren alueella, mutta siirtyi jo 1910-luvulla Montparnassen kaupunginosaan. Merkittävimpiä Pariisin koulukunnan taiteilijoita olivat muun muassa Pablo Picasso, Marc Chagall ja Henri Matisse.


title: Pariisin koulukunta

text: Suomessa Pariisin koulukunnan teoksia oli ensimmäistä kertaa esillä tiettävästi vuonna 1951, jolloin Helsingin taidehallissa nähtiin Nykytaide ry:n tuottamana Pohjoismaita kiertänyt näyttely Klar Form. Sillä oli ratkaiseva merkitys abstraktin taiteen sekä konstruktivismin läpimurtoon Suomessa.


title: Ian Harding

text: Ian Harding (s. 16. syyskuuta 1986) on yhdysvaltalainen näyttelijä, joka tunnetaan parhaiten roolistaan Ezra Fitzinä ABC:n televisiosarjassa "Valehtelevat viettelijät".


title: Ian Harding

text: Harding syntyi Heidelbergissä Saksassa yhdysvaltalaiseen sotilasperheeseen. Muutama vuosi hänen syntymänsä jälkeen perhe muutti Virginiaan. Hän innostui teatterista ja opiskeli näyttelemistä Carnegie Mellon -yliopistossa.


title: Ian Harding

text: Vuodesta 2010 alkaen Harding on esittänyt englanninopettaja Ezra Fitziä "Valehtelevissa viettelijöissä". Hän on saanut roolistaan muun muassa useita Teen Choice -palkintoja.


title: Ian Harding

text: "Valehtelevien viettelijöiden" lisäksi Harding on esiintynyt esimerkiksi elokuvassa "Adventureland" ja televisiosarjassa "".


title: Kymppi-Matkat

text: Kymppi-Matkat Oy oli suomalainen vuonna 1986 perustettu matkanjärjestäjä, jonka omisti vuosina 1991–1997 turkkilainen Tursem A.S. Kymppi-Matkat ja muut Tursemin tytäryhtiöt menivät konkurssiin 1997 emoyhtiön kaaduttua. Tuolloin yli 17 000 matkailijaa jäivät pulaan eri matkakohteissa, ja monet suuret matkanjärjestäjät tulivat lentokonekapasiteettinsa avulla apuun matkailijoiden kotiuttamiseksi.


title: Kymppi-Matkat

text: Tursemin vaikeudet alkoivat Ruotsista, jossa ryhmän lentoyhtiö Sunways joutui lentokieltoon taloudellisten ja teknisten syiden takia. Tursemin olivat perustaneet vuonna 1985 Haluk Semiz ja Nedim Gürbüz.


title: Kymppi-Matkat

text: Palvelualojen ammattiliitto haastoi Kymppi-Matkat oikeuteen muun muassa 58 oppaan saamatta jääneiden 1,4 miljoonan markan palkkarästien vuoksi. Oikeuden vuonna 2001 antaman päätöksen mukaan Kymppi-Matkoja ei voitu pitää oppaiden varsinaisena työnantajana, koska oppaat olivat solmineet työsuhteen samaan Tursem-konserniin kuuluneen Marrell Guidingin kanssa eikä Kymppi-Matkoilla ollut Marrell Guidingiin käskyvaltaa.


title: Kymppi-Matkat

text: Nykyisin Kymppi-Matkat on Litus Oy:n aputoiminimi.


title: Sunways

text:
Sunways oli turkkilais-ruotsalainen tilauslentoyhtiö, joka muodostui sisaryhtiöistä "Sunways Airlines AB" (SWY) ja "Sunway Intersun Havacilik Anonim Sirketi" (SWW). Ne omisti turkkilainen vuosina 1985–1997 toiminut matkanjärjestäjä Tursem S.A. Lentoyhtiö Sunways aloitti toimintansa vuonna 1995 mutta joutui Ruotsissa lentokieltoon 1997. Siitä alkaneet vaikeudet veivät koko Tursem-konsernin konkurssiin 1997. Tursem omisti Suomessa Kymppi-Matkat Oy:n ja Ruotsissa Expressresor AB:n.
Konkurssissa yli 17 000 matkailijaa jäivät pulaan eri matkakohteissa, ja monet suuret matkanjärjestäjät tulivat lentokonekapasiteettinsa avulla apuun matkailijoiden kotiuttamiseksi.


title: Sunways

text: Turkista käsin toimineella Sunway Intersun Havacilik -yhtiöllä oli käytössään neljä MD-83-matkustajakonetta. Ruotsista käsin toimineella sisaryhtiöllä oli käytössään neljä Boeing 757-200 -lentokoneeta.


title: Sunways

text: Sunways-yhtiö joutui lokakuussa 1996 vaaratilanteeseen Kajaanin lentokentällä ja huhtikuussa 1997 Joensuun lentokentällä.


title: FS Lieutenant de vaisseau Lavallée (F790)

text: Lieutenant de vaisseau Lavallée (runkonumero F790) on Ranskan laivaston 1980 palvelukseen otettu D’Estienne d’Orves -luokan korvetti ().


text: Alus tilattiin Lorientin laivastontelakalta. Sen köli laskettiin 30. marraskuuta 1977 ja alus laskettiin vesille 12. toukokuuta 1979. Alus otettiin palvelukseen 9. lokakuuta 1980.


text: Alus on vuonna 2014 edelleen aktiivipalveluksessa.


title: FS Commandant L'Herminier (F791)

text: Commandant L'Herminier (runkonumero F791) on Ranskan laivaston 1986 palvelukseen otettu D’Estienne d’Orves -luokan korvetti ().


title: FS Commandant L'Herminier (F791)

text: Alus tilattiin Lorientin laivastontelakalta. Sen köli laskettiin 29. toukokuuta 1979 ja alus laskettiin vesille 7. maaliskuuta 1981. Alus otettiin palvelukseen 19. tammikuuta 1986.


title: FS Commandant L'Herminier (F791)


title: FS Premier maître L'Her (F792)

text: Premier maître L'Her (runkonumero F792) on Ranskan laivaston 1981 palvelukseen otettu D’Estienne d’Orves -luokan korvetti ().


title: FS Premier maître L'Her (F792)

text: Alus tilattiin Lorientin laivastontelakalta. Sen köli laskettiin 15. joulukuuta 1978 ja alus laskettiin vesille 28. kesäkuuta 1980. Alus otettiin palvelukseen 5. joulukuuta 1981.


title: FS Premier maître L'Her (F792)


title: FS Commandant Blaison (F793)

text: Commandant Blaison (runkonumero F793) on Ranskan laivaston 1982 palvelukseen otettu D’Estienne d’Orves -luokan korvetti ().


title: FS Commandant Blaison (F793)

text: Alus tilattiin Lorientin laivastontelakalta. Sen köli laskettiin 15. marraskuuta 1979 ja alus laskettiin vesille 7. maaliskuuta 1981. Alus otettiin palvelukseen 28. huhtikuuta 1982.


title: FS Commandant Blaison (F793)


title: FS Enseigne de vaisseau Jacoubet (F794)

text: Enseigne de vaisseau Jacoubet (runkonumero F794) on Ranskan laivaston 1982 palvelukseen otettu D’Estienne d’Orves -luokan korvetti ().


title: FS Enseigne de vaisseau Jacoubet (F794)

text: Alus tilattiin Lorientin laivastontelakalta. Sen köli laskettiin 8. heinäkuuta 1980 ja alus laskettiin vesille 26. syyskuuta 1981. Alus otettiin palvelukseen 23. lokakuuta 1982.


title: FS Enseigne de vaisseau Jacoubet (F794)


title: FS Commandant Ducuing (F795)

text: Commandant Ducuing (runkonumero F795) on Ranskan laivaston 1983 palvelukseen otettu D’Estienne d’Orves -luokan korvetti ().


title: FS Commandant Ducuing (F795)

text: Alus tilattiin Lorientin laivastontelakalta. Sen köli laskettiin 1. lokakuuta 1980 ja alus laskettiin vesille 26. syyskuuta 1981. Alus otettiin palvelukseen 17. maaliskuuta 1983.


title: FS Commandant Ducuing (F795)


title: FS Commandant Birot (F796)

text: Commandant Birot (runkonumero F796) on Ranskan laivaston 1984 palvelukseen otettu D’Estienne d’Orves -luokan korvetti ().


title: FS Commandant Birot (F796)

text: Alus tilattiin Lorientin laivastontelakalta. Sen köli laskettiin 23. maaliskuuta 1981 ja alus laskettiin vesille 22. toukokuuta 1982. Alus otettiin palvelukseen 14. maaliskuuta 1984.


title: FS Commandant Birot (F796)


title: Alma Tour

text: Alma Tour () oli bulgarialainen vuonna 1991 perustettu matkatoimisto, joka toimi myös Suomessa vuodesta 2008 konkurssiinsa 2011 asti. Sillä oli myös oma tilauslentoyhtiö Alma Tour Fly, jonka kalustona oli Airbus-koneita.


title: Alma Tour

text: Vuonna 2001 Alma Tour alkoi laajentua Bulgariasta Pietariin ja Moskovaan ja sitten Ukrainaan, Latviaan, Liettuaan ja Viroon. Suomeen Alma Tour tuli keväällä 2008.


title: Alma Tour

text: Syyskuussa 2011 noin tuhat turistia, valtaosin venäläisiä, jäi jumiin Bulgariaan Alma Tourin vaikeuksien vuoksi. Joukossa oli myös suomalaisia, jotka lennätettiin kotiin Suomen kuluttajaviraston kustannuksella.


title: Alma Tour

text: Alma Tourin päävelkojat olivat Bulgarian Commercial Corporate Bank (Корпоративна търговска банка, 15 miljoonaa euroa) ja tilauslentoja hoitanut Bulgaria Air (3,6 miljoonaa euroa). Alma Tour omisti hotelleja Mustanmeren rannalla ja Banskon vuoristokohteessa.


title: Alma Tour

text: Alma Tour teki Suomesta valmismatkoja Bulgarian ohella muun muassa Egyptiin, Maltaan ja Dubaihin.


title: Alma Tour

text: Alma Tour tuli Suomessa tunnetuksi "Matkaoppaat"-tositelevisiosarjan kolmannella tuotantokaudella, jolloin sen päähenkilöinä esiintyivät Alma Tourin oppaat Bulgarian Sunny Beachillä.


title: FS Commandant Bouan (F797)

text: Commandant Bouan (runkonumero F797) on Ranskan laivaston 1984 palvelukseen otettu D’Estienne d’Orves -luokan korvetti ().


title: FS Commandant Bouan (F797)

text: Alus tilattiin Lorientin laivastontelakalta. Sen köli laskettiin 12. lokakuuta 1981 ja alus laskettiin vesille 23. huhtikuuta 1983. Alus otettiin palvelukseen 31. lokakuuta 1984.


title: FS Commandant Bouan (F797)

text: Alus on vuonna 2014 edelleen aktiivipalveluksessa.


title: Kuningattaren rakastaja

text: Kuningattaren rakastaja ("Der Favorit der Königin") on Franz Seitzin ohjaama mustavalkoinen mykkäelokuva vuodelta 1922.


title: Kuningattaren rakastaja

text: Elokuvan käsikirjoitus perustuu Georg Hirschfeldin näytelmään "Das zweite Leben".


title: Kuningattaren rakastaja

text: Elokuvan ensi-ilta Suomessa oli 14. lokakuuta 1924 Helsingissä elokuvateatter Unionissa.


title: Franz Seitz (vanhempi)

text: Franz Seitz (14. huhtikuuta 1887 München, Saksa – 7. maaliskuuta 1952 Schliersee, Saksan liittotasavalta) oli saksalainen elokuvaohjaaja ja käsikirjoittaja. Hän ohjasi kuutisenkymmentä elokuvaa vuosina 1920–1951. Hän oli myös näyttelijä ja hänellä oli hänen omaa nimeään kantava tuotantoyhtiö. Hänen poikansa Franz Seitz ("Georg Laforet") (1920–2006) oli elokuvatuottaja.


title: Franz Seitz

text: Franz Seitz tarkoittaa seuraavia:


title: João Coutinho -luokka

text: Joõa Coutinho -luokka on Portugalin laivaston kuuden 1970-luvun alussa valmistetun aluksen muodostama korvettiluokka, jotka sijoitettiin alun perin Portugalin Afrikan siirtomaihin.


title: João Coutinho -luokka

text: Alukset suunnitteli Rogério de Oliveira. Siirtomaasotien vuoksi ne piti saada nopeasti palvelukseen ja alukset tilattiin ulkomailta. Kuudesta tilatusta aluksesta kolme tilattiin Saksasta Blohm + Vossilta ja loput Espanjasta Empresa Nacional Bazánilta. Kaikki tilatut alukset laskettiin vesille 1970-1971.


title: João Coutinho -luokka

text: Vuodesta 1970 alkaen aina siirtomaasotien loppuun vuonna 1975 alukset valvoivat Angolan, Mozambikin, Guinean ja Kap Verden rannikoita sekä tukivat maajoukkoja. Siirtomaiden itsenäistyttyä alukset siirrettiin Portugaliin ja ne aloittivat vesialueiden valvonnan.


title: João Coutinho -luokka

text: Alustyyppi on ollut suunnittelun perustana useille muille aluksille kuten Portugalin Baptista de Andrade -luokalle, Espanjan, Marokon ja Egyptin käytössä oleville Descubierta-luokan korveteille, Argentiinan Espora-luokalle sekä Ranskan, Argentiinan ja Turkin käytössä olevalle D'Estienne d'Orves -luokan korveteille.


title: FS Détroyat (F784)

text: Détroyat (runkonumero F784) oli Ranskan laivaston 1977 palvelukseen otettu D’Estienne d’Orves -luokan korvetti ().


title: FS Détroyat (F784)

text: Alus tilattiin Lorientin laivastontelakalta. Sen köli laskettiin 15. joulukuuta 1974 ja alus laskettiin vesille 31. tammikuuta 1976. Alus otettiin palvelukseen 4. toukokuuta 1977.


title: FS Détroyat (F784)

text: Alus poistettiin palveluksesta vuonna 1997.


title: FS Jean Moulin (F785)

text: Jean Moulin (runkonumero F785) oli Ranskan laivaston 1977 palvelukseen otettu D’Estienne d’Orves -luokan korvetti ().


title: FS Jean Moulin (F785)

text: Alus tilattiin Lorientin laivastontelakalta. Sen köli laskettiin 15. tammikuuta 1975 ja alus laskettiin vesille 31. tammikuuta 1976. Alus otettiin palvelukseen 11. toukokuuta 1977.


title: FS Jean Moulin (F785)

text: Alus poistettiin palveluksesta vuonna 1999.


title: Kromidioksidi

text: Kromidioksidi eli kromi(IV)oksidi (CrO) on epäorgaaninen yhdiste ja eräs kromin oksideista. Yhdistettä käytetään sen magneettisten ominaisuuksien vuoksi muun muassa videokaseteissa ja muissa magneettisissa tallennusvälineissä.


title: Kromidioksidi

text: Huoneenlämpötilassa kromidioksidi on ruskehtavan mustaa veteen liukenematonta kiteistä ainetta. Kromidioksidi liukenee kuitenkin väkevään rikkihappoon ja väkeviin emäsliuoksiin. Kuumennettaessa noin 350 °C;n lämpötilaan se hajoaa muodostaen dikromitrioksidia ja happea. Magneettisilta ominaisuuksiltaan yhdiste on ferromagneettinen ja sen Curie-lämpötila on 120 °C. Kromidioksidi on sähkönjohde ja sen resistiivisyys on 2,5·10–4·10 Ω·cm. Kiderakenteeltaan kromidioksidin rakenne on rutiilin kaltainen.


title: Kromidioksidi

text: Ensimmäisen kerran kromidioksidia valmisti Friedrich Wöhler vuonna 1859 kromyylikloridista. Muita tapoja ovat eräiden kromi(III)yhdisteiden kuten kromi(III)kromaatin, hapetus hapen, vetyperoksidin tai kromaattien avulla tai kromitrioksidin hajotus korkeassa lämpötilassa. Nykyään yhdistettä valmistetaan teollisesti pääasiassa prosessilla, jossa dikromitrioksidin ja kromitrioksidin seosta kuumennettaan veden läsnä ollessa 250–500 °C:n lämpötilaan.


title: Kromidioksidi

text: Magneettisten ominaisuuksiensa vuoksi kromidioksidia käytetään magneettisten tallennusvälineiden kuten videokasettien nauhoissa. Kromidioksidia käyttämällä saadaan usein resoluutioltaan korkeampia nauhoja kuin rauta(III)oksidista valmistamalla.


title: Eridan-luokka

text: Éridan-luokka on Ranskan laivaston kymmenen aluksen muodostama miinantorjunta-alusluokka. Luokka on osa Ranskan, Belgian ja Alankomaiden yhdessä suunnittelemaa Tripartite-luokkaa. Ranska osti myöhemmin Belgialta kolme alusta.


title: Luigi Sartor

text: Luigi Sartor (s. 30. tammikuuta 1975 Treviso, Italia) on italialainen uransa lopettanut jalkapalloilija, pelipaikaltaan puolustaja.


title: Luigi Sartor

text: Sartor pelasi urallaan yhteensä 165 ottelua Italian pääsarjassa Serie A:ssa edustaen Juventusta, Reggianaa, Vicenzaa, Parmaa, Romaa ja Anconaa. Parhaimmillaan hänen joukkueensa ylsi sarjassa toiseksi (Inter 1997–1998). Italian cupin Sartor voitti kolme kertaa: Vicenzassa kaudella 1996–1997 ja Parmassa kausina 1998–1999 ja 2001–2002. Hän pelasi lisäksi 38 ottelua Italian toiseksi korkeimmalla sarjatasolla Serie B:ssä edustaen Vicenzaa, Genoaa ja Hellas Veronaa ja seitsemän ottelua Unkarin pääsarjassa edustaen Sopronia.


title: Luigi Sartor

text: Italian maajoukkueessa Sartor pelasi kaksi A-maaottelua, joista ensimmäisen vuonna 1998 ja toisen vuonna 2002. Sartor edusti Italiaa olympialaisissa 1996, jossa hän pelasi yhden ottelun.


title: 22978 Nyrola

text: 22978 Nyrola tai Nyrölä on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysivät suomalaiset tähtiharrastajat Arto Oksanen, Harri Hyvönen ja Marko Moilanen vuonna 1999 Nyrölän observatoriossa, Jyväskylässä. Pikkuplaneetta sai nimensä löytöpaikan, Nyrölän kylän mukaan. Ennen kuin asteroidi sai oikean nimensä, se tunnettiin tunnuksella 1999 VO24. Koska Nyrölän absoluuttinen magnitudi (H) on 13,2, sen läpimitta on todennäköisesti seitsemän ja viidentoista kilometrin välillä. Nyrölä on ensimmäinen suomalaisten tähtiharrastajien löytämä taivaankappale.


title: 20 mm modèle F2

text: 20 mm modèle F2 on Ranskan laivaston käytössä oleva automaattitykki.


title: 20 mm modèle F2

text: 1980-luvulla Ranskan laivasto tarvitsi 20 millimetrin aseen korvaamaan käytössä olleet Oerlikonin 20 millimetrin tykit. DCN ja GIAT tekivät sopimuksen aseen suunnittelusta. Se oli laivastolle suunniteltu versio Ranskan maavoimien M693-tykistä.


title: 20 mm modèle F2

text: Ase on varustettu kahdella 150 ammuksen lippaalla, jotka on sijoitettu putken kummallekin puolelle. Sähköinen ohjausjärjestelmä mahdollistaa kolme erilaista tulitustapaa: kertalaukauksen, kahdeksan laukauksen tai jatkuvan sarjatulen. Ampujan oikea käsi käyttää sähköistäliipaisinta. Lippaan valitsin on mekaaninen. Laukauksen jälkeen hylsy poistuu automaattisesti aseen alapuolella olevasta aukosta.


title: 20 mm modèle F2

text: Suuntaaminen tapahtuu ampujan vartalon siirroin. Tähtäimenä on Boforsin 40 millimetrin ja Oerlikonin 20 millimetrin tykeissä käytetty optinen tähtäin.


title: 20 mm modèle F2

text: Asetta on toimitettu Belgialle, Alankomaille, Pakistanille ja Indonesialle Tripartite-luokan aluksiin, Malawille "Kasungaan" ja Saudi-Arabialle NAJA 12 -luokkaan.


title: 20 mm modèle F2

text: Ranskan laivastossa asetta on asennettu ainakin seuraaviin aluksiin:


title: 20 mm modèle F2

text: Tykki on myös käytössä Etelä-Afrikan CSH-2 Rooivalk -taisteluhelikopterissa.


title: Tédjé

text: Tédjé (myös "Tédié") on maalaiskunta Moptin alueen Douentzan piirissä Malissa. Sen keskuskylä Tongo-Tongo sijaitsee Bandiagaran tasangolla 30 kilometriä Douentzasta lounaaseen. Kunnassa on 9 700 asukasta (vuonna 2009).


title: Tédjé

text: Tédjén kunnan pinta-ala on 161 neliökilometriä. Se rajoittuu pohjoisessa Douentzan piirin Koubéwel Koundian sekä idässä Douentzan ja Dianwélin kuntiin sekä etelässä ja lännessä Bandiagaran piiriin. Maisemaa leimaa Bandiagaran vuorijono.


title: Tédjé

text: Kuntaan kuuluu 12 kylää. Asukkaat ovat etupäässä dogoneja ja fulbeja. Vallitseva uskonto on islam.


title: Tédjé

text: Paikallisia elinkeinoja ovat maanviljely, karjanhoito, keräily, käsityöammatit ja pienimuotoinen kaupankäynti. Tongo-Tongossa pidetään viikoittaiset markkinat.


title: Tédjé

text: Kunnan liikenneyhteydet ovat heikot. Palveluihin kuuluvat koulut ja terveysasema. Matkailijoita käy tutustumassa Bandiagaran dogonikyliin.


title: Mauritz

text: Mauritz, myös Maurits, on muun muassa Saksassa ja Ruotsissa esiintyvä miehen etunimi. Se on muunnos latinalaisesta nimestä "Mauritius", joka tarkoittaa maurilaista tai marokkolaista. Samaa alkuperää on suomenkielinen nimi Mauri.


title: Mauritz

text: Suomessa nimi Mauritz on 1900-luvun alusta vuoden 2009 loppuun mennessä annettu 1137 ja Maurits 827 henkilölle. Mauritzin nimipäivä on suomenruotsalaisen kalenterin mukaan 22. syyskuuta, joka suomenkielisen kalenterin mukaan on Maurin nimipäivä.


title: Pétaka

text: Pétaka on maalaiskunta ja sen keskuskylä Moptin alueen Douentzan piirissä Malissa. Se sijaitsee kymmenen kilometriä Douentzasta koilliseen. Kunnassa on 6 000 asukasta (vuonna 2009).


title: Pétaka

text: Pétakan kunnan pinta-ala on 234 neliökilometriä. Se rajoittuu pohjoisessa Douentzan piirin Gandamian, idässä Dallahin, etelässä Kérénan sekä lännessä Douentzan ja Débérén kuntiin. Seutu kuuluu Sahelin vyöhykkeeseen. Pohjoisessa kohoavat Dyoundévuoret. Kunnan alueella on muutamia pysyviä ja ajoittain kuivuvia järviä.


title: Pétaka

text: Kuntaan kuuluu viisi kylää. Asukkaat ovat etupäässä dogoneja. Heidän lisäkseen kunnassa asuu songhaita. Vallitseva uskonto on islam.


title: Pétaka

text: Paikallisia elinkeinoja ovat maanviljely, karjanhoito, kalastus, keräily, käsityöammatit ja pienimuotoinen kaupankäynti. Tärkeimmät viljelykasvit ovat hirssi, durra, maapähkinä, lehmänpapu ja maapapu. Pétakassa pidetään viikoittaiset markkinat.


title: Pétaka

text: Pétakan kautta kulkee Moptin ja Gaon välinen maantie RN16. Palveluihin kuuluu kolme koulua sekä koulutus- ja kehittämiskeskus (CED). Terveyspalvelut sijaitsevat Douentzassa.


title: Mondoro

text: Mondoro on maalaiskunta ja sen keskuskylä Moptin alueen Douentzan piirissä Malissa. Se sijaitsee Gondo-Mondoron tasangolla 165 kilometriä Douentzasta kaakkoon. Kunnassa on 42 200 ja keskuskylässä 4 900 asukasta (vuonna 2009, väestönlaskenta).


title: Mondoro

text: Mondoron kunnan pinta-ala on 5 598 neliökilometriä. Se rajoittuu lännessä Douentzan piirin Haïrén, pohjoisessa Homborin, lounaassa Koron piirin Dinangouroun ja Yoron ja idässä Timbuktun alueen Gourma-Rharousin piirin Gossin kuntiin sekä etelässä Burkina Fasoon.


title: Mondoro

text: Alue on pinnanmuodostukseltaan tasankoa. Kasvillisuus on heinä- ja pensassavannia. Vesistöt ovat sateen synnyttämiä lampia ja idässä Burkina Fason rajalla virtaava Sourojoki. Seutu kuuluu kuivuudesta kärsivään Sahelin vyöhykkeeseen. Kunnan alueella kulkee norsujen vaellusreittejä.


title: Mondoro

text: Kuntaan kuuluu 23 kylää. Asukkaat ovat etupäässä dogoneja ja fulbeja. Lisäksi on jonkin verran songhaita. Vallitseva uskonto on islam.


title: Mondoro

text: Mondorosta on kuivana aikana liikennöitävät reitit Haïrén kunnan Boniin ja Burkina Fason Djiboon. Seudun pääelinkeinot ovat maanviljely ja karjanhoito. Lisäksi harjoitetaan kaupankäyntiä. Käsityöammattien, palvelujen ja kalastuksen merkitys on vähäinen. Tärkeimmät viljelykasvit ovat hirssi, riisi, lehmänpapu, maapähkinä, maapapu ja durra. Kotieläimiä ovat naudat, lampaat ja vuohet.


title: Mondoro

text: Palveluihin kuuluvat 14 alakoulua, yksi yläkoulu, koulutus- ja kehittämiskeskus (CED) sekä kolme terveysasemaa. Vesihuolto käsittää kaivoja, porakaivoja ja vesiposteja. Suuri osa väestöstä joutuu käyttämään juomakelvotonta vettä.


title: Koubéwel Koundia

text: Koubéwel Koundia on maalaiskunta Moptin alueen Douentzan piirissä Malissa. Sen keskuskylä Koubéwel sijaitsee yhdeksän kilometriä Douentzasta länteen. Kunnassa on 13 500 asukasta (vuonna 2009).


title: Koubéwel Koundia

text: Koubéwel Koundian kunta rajoittuu pohjoisessa Douentzan piirin Débérén, idässä Douentzan, etelässä Tédjén ja lännessä Dangol-Borén kuntiin. Seutu kuuluu Sahelin vyöhykkeeseen. Sen maisemaa leimaa idästä länteen ulottuva vuorijono.


title: Koubéwel Koundia

text: Kuntaan kuuluu 14 kylää. Asukkaiden enemmistö on dogoneja. Heidän lisäkseen kunnassa asuu fulbeja. Vallitseva uskonto on islam.


title: Koubéwel Koundia

text: Paikallisia elinkeinoja ovat maanviljely, karjanhoito, keräily, käsityöammatit ja pienimuotoinen kaupankäynti. Kunnan pohjoisosan läpi kulkee Moptin ja Gaon välinen maantie RN16, mutta muuten liikenneyhteydet ovat heikot. Palveluihin kuuluvat koulut. Terveyspalvelut sijaitsevat Douentzassa.


title: Korarou

text: Korarou on maalaiskunta Moptin alueen Douentzan piirissä Malissa. Sen keskuskylä Diona sijaitsee Koraroujärven rannalla 55 kilometriä Douentzasta luoteeseen. Kunnassa on 3 500 asukasta (vuonna 2009).


title: Korarou

text: Koraroun kunnan pinta-ala on 1 865 neliökilometriä. Se rajoittuu pohjoisessa Douentzan piirin Djaptodjin, idässä Gandamian, etelässä Débérén ja lännessä Dangol-Borén kuntiin. Pinnanmuodostukseltaan seutu on tasankoa, jonka keskellä sijaitsee Koraroujärvi.


title: Korarou

text: Kuntaan kuuluu 11 kylää ja paimentolaisryhmää. Asukkaiden enemmistö on fulbeja. Heidän lisäkseen kunnassa asuu songhaita, tuaregeja ja belloja. Vallitseva uskonto on islam.


title: Korarou

text: Paikallisia elinkeinoja ovat maanviljely, karjanhoito, keräily, käsityöammatit ja pienimuotoinen kaupankäynti. Bozot harjoittavat Koraroujärvellä kalastusta. Dionassa pidetään viikoittaiset markkinat.


title: Korarou

text: Kunnan liikenneyhteydet ovat heikot. Palveluihin kuuluvat koulut ja terveysasema.


title: Kéréna

text: Kéréna on maalaiskunta ja sen keskuskylä Moptin alueen Douentzan piirissä Malissa. Se sijaitsee 30 kilometriä Douentzasta itään. Kunnassa on 3 300 asukasta (vuonna 2009).


title: Kéréna

text: Kérénan kunnan pinta-ala on 319,5 neliökilometriä. Se rajoittuu lounaassa Douentzan piirin Dianwélin, luoteessa Pétakan, koillisessa ja idässä Dallahin sekä etelässä Koron piirin Diankaboun kuntiin. Seutu kuuluu Sahelin vyöhykkeeseen. Pinnanmuodostukseltaan se on tasankoa, jolla kohoaa muutamia matalia vuoria. Pysyviä vesistöjä ei ole.


title: Kéréna

text: Kuntaan kuuluu kolme kylää sekä useita pienempiä asutuksia. Asukkaiden enemmistö on fulbeja. Heidän lisäkseen kunnassa asuu dogoneja. Vallitseva uskonto on islam.


title: Kéréna

text: Paikallisia elinkeinoja ovat maanviljely, karjanhoito, keräily, käsityöammatit ja pienimuotoinen kaupankäynti. Tärkeimmät viljelykasvit ovat hirssi, durra, lehmänpapu, maapähkinä ja maapapu sekä vihannekset. Kotieläimiä ovat naudat, lampaat, vuohet, aasit ja kamelit.


title: Kéréna

text: Kérénan ohi kulkee Moptin ja Gaon välinen maantie RN16. Palveluihin kuuluvat kaksi alakoulua, koulutus- ja kehittämiskeskus (CED) ja joukko koraanikouluja. Toimimatonta terveysasemaa korvaavat lähellä sijaitsevan Douentzan palvelut.


title: Haïré

text: Haïré on maalaiskunta Moptin alueen Douentzan piirissä Malissa. Sen keskuskylä Boni sijaitsee 80 kilometriä Douentzasta itään. Kunnassa on 29 700 asukasta (vuonna 2009).


title: Haïré

text: Haïrén kunnan pinta-ala on 5 155 neliökilometriä. Se rajoittuu idässä Douentzan piirin Homborin ja Mondoron sekä lännessä Dallahin ja Gandamian kuntiin, etelässä Koron piirin Dinangouroun kuntaan ja pohjoisessa Timbuktun alueen Gourma-Rharousin piiriiin.


title: Haïré

text: Kuntaan kuuluu 32 kylää. Asukkaiden enemmistö on fulbeja. Heidän lisäkseen kunnassa asuu tuaregeja, dogoneja ja bambaroita.


title: Haïré

text: Paikallisia elinkeinoja ovat maanviljely, karjanhoito, keräily, käsityöammatit ja pienimuotoinen kaupankäynti. Tärkeimmät viljelykasvit ovat hirssi, durra, maapähkinä, lehmänpapu, maapapu sekä vihannekset. Kotieläimiä ovat naudat, lampaat, vuohet, aasit, hevoset, kamelit ja siipikarja. Bonissa pidetään piirikunnan tärkeimmät karjamarkkinat.


title: Haïré

text: Kunnan läpi kulkee Moptin ja Gaon välinen asfaltoitu maantie RN16, josta haarautuu Bonin kautta Burkina Fason Djiboon johtava reitti. Palveluihin kuuluvat koulut ja terveysasema.


title: Francesco Moriero

text: Francesco Moriero (s. 31. maaliskuuta 1969 Lecce, Italia) on italialainen uransa lopettanut jalkapalloilija, pelipaikaltaan keskikenttäpelaaja. Peliuransa jälkeen hän on toiminut valmentajana.


title: Francesco Moriero

text: Moriero pelasi urallaan yhteensä 287 ottelua Italian pääsarjassa Serie A:ssa edustaen Lecceä, Cagliaria, Romaa, Interiä ja Napolia. Parhaimmillaan hänen joukkueensa ylsi sarjassa toiseksi (Inter 1997–1998). Hän pelasi lisäksi 80 ottelua Italian toiseksi korkeimmalla sarjatasolla Serie B:ssä edustaen Lecceä ja Napolia. Kaudella 1987–1988 hän oli nostamassa Lecceä pääsarjaan.


title: Francesco Moriero

text: Italian maajoukkueessa Moriero pelasi seitsemän A-maaottelua vuonna 1998 ja kaksi seuraavana vuonna. Pelaamissaan maaotteluissa hän teki kaksi maalia. Moriero edusti Italiaa MM-kilpailuissa 1998, joissa hän pelasi neljä ottelua.


title: Gustaf Nessler

text: Gustaf Mauritz Nessler (6. elokuuta 1884 Maarianhamina – 16. lokakuuta 1961 Helsinki) oli suomalainen teatteriohjaaja, teatterinjohtaja ja näyttelijä.


title: Gustaf Nessler

text: Gustaf Nesslerin vanhemmat olivat piirilääkäri Gustaf Adolf Nessler ja Aurora Maria Hultman. Nessler kirjoitti ylioppilaaksi 1904, jonka jälkeen hän opiskeli muun muassa musiikkia, estetiikkaa ja kirjallisuutta. Hän debytoi näyttelijänä Svenska Teaternissa vuonna 1910 ja työskenteli edelleen näyttelijänä Turun ruotsalaisessa teatterissa 1910–1912 ja 1914–1920. Lisäksi hän työskenteli Turun ruotsalaisen teatterin ohjaajana 1916–1917 ja johtajana 1917–1919. Vuodesta 1920 vuoteen 1939 Nessler toimi Svenska Teaternin ohjaajana, "ensimmäisenä regissöörinä". Toisen maailmansodan aikana 1939–1944 hän työskenteli Wasa Teaterin johtajana ja vuosina 1944–1956 Yleisradion ruotsinkielisen radioteatterin ohjaajana ja dramaturgina.


title: Gustaf Nessler

text: Nessler asetti näyttämölle muun muassa Minna Canthin, Henrik Ibsenin, Aleksis Kiven, Molièren ja William Shakespearen teoksia sekä Franz Lehárin, Fallin ja Kálmánin operetteja. Lisäksi hän käänsi useita näytelmiä ja operetteja. Varsinaisen teatterityön ohella Nessler julkaisi teatteri- ja kirjallisuusaiheisia kirjoituksia ja oli perustamassa Suomen Näyttelijäliittoa.


title: Algerianarabia

text: Algerianarabia on Algeriassa puhuttu arabian puhekielimuoto. Sitä puhuu äidinkielenä noin 28 miljoonaa ihmistä, minkä lisäksi Algerian berberikielten kuten tumzabtin ja chenouan puhujat osaavat sitä toisena kielenä. Kielessä on paljon lainasanoja ranskasta, espanjasta ja turkista. Algerianarabia on Algeriassa pääkieli jokapäiväisessä puheessa, kun taas virallinen viestintä tapahtuu standardiarabiaksi.


title: Zoë Kravitz

text: Zoë Isabella Kravitz (s. 1. joulukuuta 1988 Los Angeles, Kalifornia) on yhdysvaltalainen näyttelijä ja malli. Hän on näytellyt muun muassa elokuvissa "Rakkauden resepti" (2007), "Stranger in You" (2007), "" (2011), "After Earth" (2013) ja "Divergent – Outolintu" (2014). Kravitz oli Teen Choice -palkintoehdokkaana roolistaan "X-Men: First Classissa".


title: Zoë Kravitz

text: Zoë Kravitz syntyi Los Angelesin Venice Beachillä muusikko Lenny Kravitzin ja näyttelijä Lisa Bonetin ainoaksi lapseksi. Hänen molemmat vanhempansa ovat afroamerikkalais-juutalaisia. He avioituivat vuonna 1987 ja erosivat Zoen ollessa viisivuotias. Hänen kummitätinsä on näyttelijä Marisa Tomei.


title: Zoë Kravitz

text: Zoë asui äitinsä kanssa 11-vuotiaaksi asti, jolloin hän muutti Miamiin isänsä luokse asuen kesät äidin luona. Kravitz kävi Country Day Schoolia Miamissa sekä Rudolf Steiner Schoolia Manhattanilla New Yorkissa. Sen jälkeen hän alkoi opiskella newyorkilaisen yliopiston esittävän taiteen konservatoriossa. Hän lopetti koulun yhden vuoden jälkeen ja muutti Brooklyniin aloittaakseen elokuvauran. Kravitz on kertonut sairastaneensa anoreksiaa ja bulimiaa lukioajoista noin 24-vuotiaaksi asti.


title: Zoë Kravitz

text: Uransa alussa Kravitzilla oli sivuosat muun muassa elokuvissa "Rakkauden resepti" ja "Stranger in You". Vuonna 2011 hän näytteli Angel Salvadorea elokuvassa "". Sen jälkeen Kravitz näytteli sivuroolissa Christinaa vuonna 2014 ensi-iltaan tulleessa elokuvassa "Divergent – Outolintu" sekä sen jatko-osissa.


title: Zoë Kravitz

text: Kravitz on työskennellyt mallina muotilehdissä kuten "Venus Zine" ja "Elle". Hän on myös esiintynyt Vera Wangin hajuvesimainoksissa.


title: Zoë Kravitz

text: Kravitzilla on sisar- ja velipuoli äitinsä uudesta avioliitosta näyttelijä Jason Momoan kanssa.


title: Zoë Kravitz

text: Kravitz kihlautui näyttelijä Karl Glusmanin kanssa helmikuussa 2018.


title: Lem

text: Lem voi tarkoittaa seuraavaa:


title: Octave

text: Octave voi tarkoittaa seuraavaa:


title: Erwin Bach

text: Erwin Bach on saksalainen musiikkituottaja.


title: Erwin Bach

text: Erwin ja Tina Turner tapasivat levy-yhtiön juhlissa Lontoossa vuonna 1985. 27 vuoden yhdessäolon jälkeen vuonna 2013 he menivät naimisiin Sveitsin kodissaan


title: Parkkari

text: Parkkari on seuraavien suomalaisten henkilöiden sukunimi:


title: Tay (täsmennyssivu)

text: Tay voi tarkoittaa ainakin seuraavia asioita:


title: Acrothamnus

text: Acrothamnus on kanervakasvien heimoon kuuluva suku. Suvun lajeja tavataan Australiassa. Osa suvun lajeista on epävirallisesti luettu toisiin sukuihin ja monilla on synonyymejä. Usein suvun lajeja on yhdistetty sukuun "Leucopogon".


title: Norppa (veistos)

text: Norppa on Lappeenrannassa kävelykatu Oleksilla sijaitseva graniittiveistos. Maini Pääläisen tekemän veistoksen materiaali on Ylämaan pallograniitti. Se on pystytetty vuonna 1997. Patsasta on vuodesta 2009 suunniteltu siirrettäväksi Kaupunginlahdelle, ja korvattavaksi esimerkiksi Vasikka-patsaalla.


title: Rob Bironas

text: Rob Bironas (29. tammikuuta 1978 – 20. syyskuuta 2014) oli yhdysvaltalainen amerikkalaisen jalkapallon pelaaja. Hän oli pelipaikaltaan potkaisija. Bironas pelasi urallaan yhdeksän kautta NFL-liigan Tennessee Titansissa. Hän oli aikoinaan yksi liigan tarkimmista potkaisijoista.


title: Rob Bironas

text: Bironas pelasi yliopistourallaan kolme vuotta Auburnin yliopistossa ja vuoden Georgia Southern Universityssä. Georgiassa hän voitti yliopistosarjan mestaruuden vuonna 2000. Bironasia ei varattu NFL:ään, joten hän meni isänsä yritykseen töihin. Vuonna 2002 hän pääsi osallistumaan Green Bay Packersin harjoitusleirille, muttei saanut paikkaa joukkueesta. Vuonna 2003 Bironas harjoitteli Tampa Bay Buccaneersin kanssa ja 2004 Pittsburgh Steelersin kanssa. Kun paikkaa ei NFL-liigassa avautunut, siirtyi Bironas pelaamaan sisällä pelattavaan AFL-liigaan. Hän pelasi kaksi kautta ammattilaisena sisäsarjassa.


title: Rob Bironas

text: Vuonna 2005 Bironas pääsi harjoitusleirin kautta Tennessee Titansin kokoonpanoon. Seuraavalla kaudella Bironas potkaisi 60-jaardisen potkumaalin, joka oli Tennesseen seurahistorian pisin. Kaudella 2007 Bironas teki NFL:n ennätyksen kahdeksalla potkumaalilla yhdessä ottelussa. Hänet valittiin samalla kaudella liigan tähdistöotteluun Pro Bowliin. Bironas oli Tennesseen potkaisija yhdeksän kauden ajan, joiden aikana hän teki 1 032 pistettä. Hän sijoittuu Tennesseen historian pistepörssissä toiseksi.


title: Rob Bironas

text: Bironas ei saanut uutta sopimusta Tennesseehen kaudelle 2014. Hän osallistui Detroit Lionsin harjoitusleirille, ja oli huhujen mukaan yhteydessä useaan muuhun joukkueeseen. Syyskuussa 2014 Bironas oli ajamassa kotikaupungissaan, kun hän menetti autonsa hallinnan ja syöksyi ulos tieltä. Bironas vietiin sairaalaan, jossa hänet todettiin kuolleeksi.


title: Tyttökoulu St. Trinian’s

text: Tyttökoulu St. Trinian’s on vuonna 2007 ensi-iltansa saanut Oliver Parkerin ohjaama brittiläinen komediaelokuva. Se tuli ensi-iltaan Suomessa vasta vuonna 2008 ja Yhdysvalloissa 2009. Elokuva perustuu Ronald Searlen alkuperäisiin piirustuksiin. St. Trinian’sista kertovan elokuvan ensimmäinen versio oli "The Belles of St. Trinian’s" vuodelta 1954. Uutuusversioon on myös yhdistetty joitakin edeltäjänsä juonikuvioita. Elokuvan jatko-osa on vuonna 2009 valmistunut "". Näyttelijä Rupert Everettillä on elokuvassa sekä sen jatko-osassa naisen rooli.


title: Tyttökoulu St. Trinian’s

text: St. Trinian’sin kuuluisa ja epäsovinnainen tyttökoulu on talouskriisissä. Pankki uhkaa rehtori Camilla Frittonia konkurssilla ja näin koulua uhkaa sulkeminen. Tilanne tukaloituu entisestään, kun virkaintoinen opetusministeri ja Frittonin entinen heila Geoffrey Thwaites on päättänyt tuoda anarkistiseen kouluun kuria ja järjestystä. Oppilaitostaan rakastavat omalaatuiset ja hallitsemattomat teinitytöt eivät kuitenkaan aio alistua, ja heidän on nyt unohdettava keskinäinen kinastelunsa ja kehittää jostakin rahat koulun pelastamiseen – ja nopeasti.


title: Vexillology

text: Vexillology on deadmau5:n toinen studioalbumi, joka julkaistiin 6. marraskuuta 2006. Albumin nimi tulee lippuja tutkivasta tieteestä.


title: Acrotriche

text: Acrotriche on kanervakasvien heimoon kuuluva suku. Suvun lajeja tavataan Australiassa.


title: Binäärioptiot

text: Binäärioptiot, tunnetaan myös nimillä digitaaliset optiot tai "kaikki-tai-ei-mitään-optiot" (eng. all-or-nothing-options) ovat sijoittamisen muoto, jossa sijoittaja yritää ennustaa sijoituksen kohteen arvon vaihteluita ennalta määritetyllä aikavälillä. Binäärioptiokauppa tehdään sijoitusalustan kautta internetissä. Binäärioptiot erottuvat perinteisestä sijoittamisestä siten, että sijoittaja ei koskaan omista sijoituksensa kohdetta vaan sijoittaja tekee sopimuksen binäärioptioita tarjoavan alustan kanssa omasta ennustuksessaan kohteen arvon vaihtelussa. Tämä ero mahdollistaa voitollisen sijoituksen myös laskeviin markkinoihin, joka on binäärioptioiden paras etu. Kaupasta ei myöskään synny siirtokuluja tai palvelumaksuja, joten se käy hyvin pienemmillä summilla sijoittamiseen.


title: Binäärioptiot

text: Binäärioptioilla voi sijoittaa useisiin samoihin kohteisiin kuin perinteisen sijoittamisen kautta. Suosituinta binäärioptiokauppa on valuuttamarkkinoilla, mutta binäärioptioita voi sijoittaa myös osakkeisiin, indekseihin ja hyödykkeisiin. Binäärioptiokauppaa voi tehdä myös Pohjoismaisilla pienempien yhtiön osakkeilla, mutta valikoima on vielä pieni.


title: Binäärioptiot

text: Binäärioptiosijoittaminen tapahtuu käytännössä niin, että sijoittaja tekee alustan kautta sopimuksen, mihin suuntaan hän uskoo kohteen arvon nousevan tai laskevan tietyllä aikavälillä. Aikaväli voi olla aina 60 sekunnista useisiin viikkoihin. Sopimuksen aloitusajankohta määrittää kohteen arvon ("strike price") jota vastaan sijoittajan sopimusta verrataan. Aikavälin päätyttyä kohteen aloitusajankohdan arvoa ja aikavälin lopetusajankohdan arvoa verrataan. Jos sijoittajan tekemä ennustus arvon muutoksesta oli oikein, maksetaan sijoittajalle ennalta määritetty voittoprosentti, joka on verrannollinen sijoitettuun summaan.


title: Binäärioptiot

text: Forbesin mukaan optiot ovat vedonlyöntiä, jota usein suosittelevat samat henkilöt jotka ovat mukana online-pokeri busineksessä.


title: Binäärioptiot

text: Binäärioptiot ovat osittain säännösteltyjä. sillä jotkin alusta käyttävät binäärioptioiden regulointiin CySEC-lisenssiä (Cyprus Securities and Exchange Commission).


title: Pinball (videopeli)

text: Pinball on Nintendon julkaisema flipperipeli, joka julkaistiin alun perin vuonna 1984 kolikkopelinä. Peli on sittemmin julkaistu myös Nintendo Entertainment Systemille ja Virtual Consolelle.


title: Pinball (videopeli)

text: Pelissä pelataan virtuaalista flipperiä. Ideana on pitää pallo mahdollisimman pitkään kentällä. Pelaaja pisteitä, jos pallo osuu kentässä oleviin puskureihin, kuten perinteisissä flippereissä. Pelissä on myös bonuskenttä, jossa Mario yrittää estellä pallon menemisen alas.


title: Diónysos (kunta)

text: Diónysos () on Kreikan kaupunki ja samanniminen kunta (Δήμος Διονύσου, "Dímos Dionýsou"), joka sijaitsee Itä-Attikan alueyksikössä Attikan alueella ja kuuluu Ateenan metropolialueeseen. Koko kunnan pinta-ala on 68,66 neliökilometriä ja väkiluku 40 193. Varsinaisen Diónysoksen kaupungin väkiluku on 5 651 (vuonna 2011). Kunnan kuntakeskus on sen suurin kaupunki Ágios Stéfanos.


title: Diónysos (kunta)

text: Diónysos sijaitsee Pentelikon-vuoren juurella noin 19 kilometriä Ateenan keskustasta koilliseen. Nykyinen Diónysoksen kunta muodostui, kun Diónysos, Ágios Stéfanos, Ánoixi, Drosiá, Kryonéri, Rodópoli ja Stamáta yhdistyivät vuoden 2011 alussa Kallikrates-suunnitelman mukaisesti.


title: Diónysos (kunta)

text: Vuoden 2011 kuntauudistuksesta lähtien Diónysoksen kunta muodostuu seitsemästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Kropía

text: Kropía ( eli Δήμος Κρωπίας, "Dímos Kropías") on Kreikan kunta, joka sijaitsee Itä-Attikan alueyksikössä Attikan alueella ja kuuluu Ateenan metropolialueeseen. Kunnan pinta-ala on 102,0 neliökilometriä ja väkiluku 30 307 (vuonna 2011). Kunnan kuntakeskus on Koropí.


title: Kropía

text: Kropía sijaitsee Ymittós-vuoren juurella noin 14 kilometriä Ateenan keskustasta kaakkoon. Sen alue ulottuu pohjoisesta Paianían kunnan rajalta etelään Saroninlahden rannalle.


title: Kropía

text: Kropían kunta muodostuu seuraavista kylä- ja kaupunkiyhdyskunnista ja asutuksista:


title: Lavreotikí

text: Lavreotikí ( eli Δήμος Λαυρεωτικής, "Dímos Lavreotikís") on Kreikan kunta, joka sijaitsee Itä-Attikan alueyksikössä Attikan alueella. Kunnan pinta-ala on 176,87 neliökilometriä ja väkiluku 25 102 (vuonna 2011). Kunnan kuntakeskus on Lávrio.


title: Lavreotikí

text: Lavreotikí sijaitsee noin 40 kilometriä Ateenan keskustasta kaakkoon. Sen alue käsittää Attikan kaakkoisosan, mukaan lukien Soúnion niemen. Siihen kuuluu myös Ágios Geórgioksen saari. Nykyinen Lavreotikín kunta muodostui, kun Lavreotikí, Ágios Konstantínos ja Keratéa yhdistyivät vuoden 2011 alussa Kallikrates-suunnitelman mukaisesti. Alueen nimi periytyy antiikin aikaisesta Laurionista, joka sijaitsi nykyisen Lávrion kaupungin paikalla.


title: Lavreotikí

text: Vuoden 2011 kuntauudistuksesta lähtien Lavreotikín kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Markópoulo Mesogaías

text: Markópoulo Mesogaías ( eli Δήμος Μαρκοπούλου Μεσογαίας, "Dímos Markopoúlou Mesogaías") on Kreikan kunta, joka sijaitsee Itä-Attikan alueyksikössä Attikan alueella ja kuuluu Ateenan metropolialueeseen. Kunnan pinta-ala on 81,84 neliökilometriä ja väkiluku 20 040. Kunnan kuntakeskus on kaupunki nimeltä Markópoulo, jonka väkiluku on 9 513 (vuonna 2011).


title: Markópoulo Mesogaías

text: Markópoulon kaupunki sijaitsee Mesógeian tasangolla noin 20 kilometriä Ateenan keskustasta kaakkoon, Ateenan kansainvälisen lentoaseman eteläpuolella. Kaupunkia kutsutaan ”Mesógeian Markópouloksi” erotuksena samoin Attikan alueella sijaitsevasta Markópoulo Oropoún kaupungista. Markópoulon satamakaupunki Pórto Ráfti, virallisesti Liménas Markopoúlou, sijaitsee meren rannalla noin seitsemän kilometriä kaupungista itään. Kunnan nähtävyyksiin kuuluvat muun muassa Brauronin arkeologinen alue sekä sen yhteydessä toimiva Brauronin arkeologinen museo lähellä Vravrónan kylää.


title: Markópoulo Mesogaías

text: Markópoulo Mesogaíaksen kunta muodostuu seuraavista kylä- ja kaupunkiyhdyskunnista ja asutuksista:


title: Oropós

text: Oropós () on Kreikan kylä ja samanniminen kunta (Δήμος Ωρωπού, "Dímos Oropoú"), joka sijaitsee Itä-Attikan alueyksikössä Attikan alueella. Koko kunnan pinta-ala on 317,5 neliökilometriä ja väkiluku 33 769. Varsinaisen Oropóksen kylän väkiluku on 1 111 (vuonna 2011).


title: Oropós

text: Oropóksen kylä sijaitsee linnuntietä noin 35 kilometriä Ateenan keskustasta pohjoiseen. Kylä on perinyt nimensä antiikin Oropoksen kaupungista, joka oli alun perin osa Boiotiaa ja Theban vallassa. Sittemmin se tuli Ateenan kaupunkivaltion vallan alle ja osaksi Attikaa. Oropos tunnettiin muun muassa Amfiaraionista eli Amfiaraoksen pyhäkköalueesta, joka oli alueen keskeisiä kulttipaikkoja.


title: Oropós

text: Oropóksen kunta syntyi, kun Afídnes, Avlónas, Kálamos, Kapandríti, Malakása, Markópoulo Oropoú, Oropíoi, Polydéndri ja Sykámino yhdistyivät vuoden 2011 alussa Kallikrates-suunnitelman mukaisesti.


title: Oropós

text: Vuoden 2011 kuntauudistuksesta lähtien Oropóksen kunta muodostuu yhdeksästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Paianía

text: Paianía () on Kreikan kaupunki ja samanniminen kunta (Δήμος Παιανίας, "Dímos Paianías"), joka sijaitsee Itä-Attikan alueyksikössä Attikan alueella ja kuuluu Ateenan metropolialueeseen. Koko kunnan pinta-ala on 47,14 neliökilometriä ja väkiluku 26 668. Varsinaisen Paianían kaupungin väkiluku on 14 595 (vuonna 2011).


title: Paianía

text: Paianía sijaitsee Hymettos-vuoren itäpuolella noin 11 kilometriä Ateenan keskustasta itäkaakkoon. Kunnassa sijaitsee Ateenan metron ja proastiakós-paikallisjunien asema Paianía-Kántza.


title: Paianía

text: Nykyinen Paianían kunta muodostui, kun Paianía ja Glyká Nerá yhdistyivät vuoden 2011 alussa Kallikrates-suunnitelman mukaisesti.


title: Paianía

text: Vuoden 2011 kuntauudistuksesta lähtien Paianían kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Paiania

text: Paiania (, ) tai Paianía () voi viitata seuraaviin paikkoihin Kreikassa:


title: Pallíni

text: Pallíni () on Kreikan kaupunki ja samanniminen kunta (Δήμος Παλλήνης, "Dímos Pallínis"), joka sijaitsee Itä-Attikan alueyksikössä Attikan alueella ja kuuluu Ateenan metropolialueeseen. Koko kunnan pinta-ala on 30,72 neliökilometriä ja väkiluku 54 415. Varsinaisen Pallínin kaupungin väkiluku on 16 415 (vuonna 2011). Kunnan kuntakeskus on Gérakas.


title: Pallíni

text: Pallíni sijaitsee noin 14 kilometriä Ateenan keskustasta itäkoilliseen. Se on Itä-Attikan alueyksikön hallinnollinen keskus. Pallíni on ottanut nimensä samalla seudulla sijainneesta antiikin aikaisesta Pallenen demoksesta. Kaupungissa sijaitsee Ateenan metron ja proastiakós-paikallisjunien asema Pallíni.


title: Pallíni

text: Nykyinen Pallínin kunta muodostui, kun Pallíni, Anthoúsa ja Gérakas yhdistyivät vuoden 2011 alussa Kallikrates-suunnitelman mukaisesti.


title: Pallíni

text: Vuoden 2011 kuntauudistuksesta lähtien Pallínin kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kaupungit ovat:


title: Rafína-Pikérmi

text: Rafína-Pikérmi ( eli Δήμος Ραφήνας-Πικερμίου, "Dímos Rafínas-Pikermíou") on Kreikan kunta, joka sijaitsee Itä-Attikan alueyksikössä Attikan alueella. Kunnan pinta-ala on 41,84 neliökilometriä ja väkiluku 20 266 (vuonna 2011). Kunnan kuntakeskus on Rafína.


title: Rafína-Pikérmi

text: Rafína-Pikérmi sijaitsee noin 23 kilometriä Ateenan keskustasta itäkoilliseen. Kunta syntyi, kun Pikérmi ja Rafína yhdistyivät vuoden 2011 alussa Kallikrates-suunnitelman mukaisesti.


title: Rafína-Pikérmi

text: Vuoden 2011 kuntauudistuksesta lähtien Rafína-Pikérmin kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Velvet Hours – Stolen Moments

text: Velvet Hours – Stolen Moments on suomalaisen indie rock -yhtye Branded Womenin esikoisalbumi. Se julkaistiin vuonna 2004 levymerkillä Ranch Records.


title: Saronikós

text: Saronikós () voi viitata seuraaviin paikkoihin Kreikassa:


title: Saronikós (Attika)

text: Saronikós ( eli Δήμος Σαρωνικού, "Dímos Saronikoú") on Kreikan kunta, joka sijaitsee Itä-Attikan alueyksikössä Attikan alueella ja kuuluu Ateenan metropolialueeseen. Kunnan pinta-ala on 133,43 neliökilometriä ja väkiluku 29 002 (vuonna 2011). Kunnan kuntakeskus on Kalývia Thorikoú.


title: Saronikós (Attika)

text: Saronikós sijaitsee Saroninlahden rannalla noin 23 kilometriä Ateenan keskustasta kaakkoon. Kuntaan kuuluvat myös Arsídan ja Pátrokloksen saaret. Saronikóksen kunta syntyi, kun Anávyssos, Kalývia Thorikoú, Kouvarás, Palaiá Fókaia ja Saronída yhdistyivät vuoden 2011 alussa Kallikrates-suunnitelman mukaisesti.


title: Saronikós (Attika)

text: Vuoden 2011 kuntauudistuksesta lähtien Saronikóksen kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: A.K.A.

text: A.K.A. (akronyymi lauseelle (Also Known As) on yhdysvaltalaisen laulaja-lauluntekijä Jennifer Lopezin kahdeksas studioalbumi. Sen julkaisi Capitol Records 13. kesäkuuta 2014. Lopez aloitti työskentelyn albumin parissa helmikuussa 2013 hänen ensimmäisen maailmanlaajuisen Dance Again World Tour-kiertueen jälkeen. Albumi oli alun perin tarkoitus julkaista marraskuussa 2013, mutta sen julkaisu lykkääntyi lopulta vuoden 2014 puolelle. Lopezilla oli vaikeaa miettiä että tuleeko hänen albuminsa nimeksi "Same Girl" vai "A.K.A.", joista Lopez päätyi valitsemaan jälkimmäisen.


title: A.K.A.

text: Alun perin "A.K.A." oli tarkoitettu yksinomaan RedOnen tuotettavaksi, johon tuottaja olisi aikonut sekoittaa monia tyylejä, joissa olisi ollut sekoitusta hänen edellisestä musiikkitaustasta: urban popia, dancepopia ja latinalaista musiikkia. Lopezin pitkäaikaiset yhteistyökumppanit, Cory Rooney ja Benny Medina tulivat kuitenkin albumin vastaaviksi tuottajiksi, jotka halusivat albumiin enemmän viitteitä pop ja R&B-musiikista. Vuoden 2014 alussa Lopez julkaisi kaksi urbaanityylistä kappaletta albumin promosingleinä: "Girlsin" ja "Same Girlin". Hänen yleisen avustajan ja henkilökohtaisen ystävänsä Pitbullin lisäksi albumilla esiintyy Lopezin rinnalla French Montana, T.I., Iggy Azalea, Rick Ross, Nas, Jack Mizrahi ja Tyga.


title: A.K.A.

text: Julkaisunsa jälkeen "A.K.A." on saanut musiikkikriitikoilta pääosin ristiriitaisen vastaanoton, jotka suhtautuivat kielteisesti albumin sekoitettuihin tyyleihin, vaikka jotkut kappaleet saivat kuitenkin kiitosta. Kaupallisesti "A.K.A." sai listoilla vähäistä suosiota, muodostuen hänen tähän mennessä huonoiten menestyneeksi albumiksi. Albumin julkaisua edelsi kahden singlen, "I Luh Ya Papin" ja "First Loven" julkaisut, joista molemmat kokivat huonon listamenestyksen.


title: Spáta-Artémida

text: Spáta-Artémida (; kath. Σπάτα-Αρτέμις, "Spáta-Artémis"; eli Δήμος Σπάτων-Αρτέμιδος, "Dímos Spáton-Artémidos") on Kreikan kunta, joka sijaitsee Itä-Attikan alueyksikössä Attikan alueella. Kunnan pinta-ala on 73,95 neliökilometriä ja väkiluku 33 821 (vuonna 2011). Kunnan kuntakeskus on Spáta.


title: Spáta-Artémida

text: Spáta-Artémida sijaitsee noin 16 kilometriä Ateenan keskustasta itään. Spáta-Artémidan kunta syntyi, kun Artémida ja Spáta (Spáta-Loútsa) yhdistyivät vuoden 2011 alussa Kallikrates-suunnitelman mukaisesti. Kunnan alueella sijaitsee suuri osa Ateenan kansainvälisestä lentoasemasta.


title: Spáta-Artémida

text: Vuoden 2011 kuntauudistuksesta lähtien Spáta-Artémidan kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Cities and Seas

text: Cities and Seas on suomalaisen indie rock -yhtye Branded Womenin toinen studioalbumi. Se julkaistiin vuonna 2006 levymerkillä Ranch Records.


title: Vári-Voúla-Vouliagméni

text: Vári-Voúla-Vouliagméni ( eli Δήμος Βάρης-Βούλας-Βουλιαγμένης, "Dímos Váris-Voúlas-Vouliagménis") on Kreikan kunta, joka sijaitsee Itä-Attikan alueyksikössä Attikan alueella ja kuuluu Ateenan metropolialueeseen. Kunnan pinta-ala on 33,94 neliökilometriä ja väkiluku 48 399 (vuonna 2011). Kunnan kuntakeskus on Voúla.


title: Vári-Voúla-Vouliagméni

text: Vári-Voúla-Vouliagméni sijaitsee Saroninlahden rannalla noin 16 kilometriä Ateenan keskustasta eteläkaakkoon. Siihen kuuluu myös Flévesin saari. Kunta syntyi, kun Vári, Voúla ja Vouliagméni yhdistyivät vuoden 2011 alussa Kallikrates-suunnitelman mukaisesti.


title: Vári-Voúla-Vouliagméni

text: Vuoden 2011 kuntauudistuksesta lähtien Vári-Voúla-Vouliagménin kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kaupungit ovat:


title: Asprópyrgos

text: Asprópyrgos () on Kreikan kaupunki ja samanniminen kunta (Δήμος Ασπροπύργου, "Dímos Aspropýrgou"), joka sijaitsee Länsi-Attikan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 101,98 neliökilometriä ja väkiluku 30 251 (vuonna 2011).


title: Asprópyrgos

text: Asprópyrgos sijaitsee noin 16 kilometriä Ateenan keskustasta luoteeseen.


title: Elefsína

text:
Elefsína (; ) on Kreikan kaupunki ja samanniminen kunta (Δήμος Ελευσίνας, "Dímos Elefsínas"), joka sijaitsee Länsi-Attikan alueyksikössä Attikan alueella ja kuuluu Ateenan metropolialueeseen. Koko kunnan pinta-ala on 37,06 neliökilometriä ja väkiluku 29 902. Varsinaisen Elefsínan kaupungin väkiluku on 24 910 (vuonna 2011).
Elefsína sijaitsee noin 20 kilometriä Ateenan keskustasta luoteeseen. Se on teollisuus- ja satamakaupunki sekä Länsi-Attikan alueyksikön hallinnollinen keskus. Kaupunki sijaitsee samassa paikassa kuin sille nimen antanut antiikin Eleusis, joka oli tunnettu Eleusiin mysteereistä. Eleusiin arkeologinen alue ja sen yhteydessä toimiva Eleusiin arkeologinen museo kuuluvat kaupungin merkittävimpiin nähtävyyksiin.


title: Elefsína

text: Nykyinen Elefsínan kunta muodostui, kun Elefsína ja Magoúla yhdistyivät vuoden 2011 alussa Kallikrates-suunnitelman mukaisesti.


title: Elefsína

text: Vuoden 2011 kuntauudistuksesta lähtien Elefsínan kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Fylí

text: Fylí () on Kreikan kaupunki ja samanniminen kunta (Δήμος Φυλής, "Dímos Fylís"), joka sijaitsee Länsi-Attikan alueyksikössä Attikan alueella ja kuuluu Ateenan metropolialueeseen. Koko kunnan pinta-ala on 111,3 neliökilometriä ja väkiluku 45 965. Varsinaisen Fylín kaupungin väkiluku on 2 937 (vuonna 2011). Kunnan kuntakeskus on Áno Liósia.


title: Fylí

text: Fylí sijaitsee noin 15 kilometriä Ateenan keskustasta luoteeseen. Se on ottanut nimensä antiikin aikaisesta Fylen kaupungista ja demoksesta, joka sijaitsi sen lähellä. Nykyinen Fylín kunta muodostui, kun Fylí, Áno Liósia ja Zefýri yhdistyivät vuoden 2011 alussa Kallikrates-suunnitelman mukaisesti.


title: Fylí

text: Vuoden 2011 kuntauudistuksesta lähtien Fylín kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Mándra-Eidyllía

text: Mándra-Eidyllía ( eli Δήμος Μάνδρας-Ειδυλλίας, "Dímos Mándras-Eidyllías") on Kreikan kunta, joka sijaitsee Länsi-Attikan alueyksikössä Attikan alueella. Kunnan pinta-ala on 426,3 neliökilometriä ja väkiluku 17 885 (vuonna 2011). Kunnan kuntakeskus on Mándra.


title: Mándra-Eidyllía

text: Mándra-Eidyllía sijaitsee noin 25 kilometriä Ateenan keskustasta luoteeseen. Kunta syntyi, kun Erythrés, Mándra, Oinói ja Vília yhdistyivät vuoden 2011 alussa Kallikrates-suunnitelman mukaisesti.


title: Mándra-Eidyllía

text: Vuoden 2011 kuntauudistuksesta lähtien Mándra-Eidyllían kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Beast of Beherit: Complete Worxxx

text: Beast of Beherit: Complete Worxxx on suomalaisen black metal -yhtye Beheritin kokoelma-albumi. Se julkaistiin toukokuussa 1999 levymerkillä Spinfarm Records.


title: Beast of Beherit: Complete Worxxx

text: Albumin on masteroinut Mika Jussila.


title: Agkístri (kunta)

text: Agkístri ( eli Δήμος Αγκιστρίου, "Dímos Agkistríou") on Kreikan kunta, joka sijaitsee Saarten alueyksikössä Attikan alueella. Kunnan pinta-ala on 13,37 neliökilometriä ja väkiluku 1 142 (vuonna 2011). Kunnan kuntakeskus on Megalochóri.


title: Agkístri (kunta)

text: Agkístrin kunta käsittää koko Agkístrin saaren. Sen lisäksi siihen kuuluu pienempi Kyrán saari. Saaret kuuluvat Argo-Saronisiin saariin ja sijaitsevat Saroninlahdessa Aíginan saaren länsipuolella.


title: Agkístri (kunta)

text: Agkístrin kunta muodostuu seuraavista kylä- ja kaupunkiyhdyskunnista ja asutuksista:


title: Aígina (kunta)

text: Aígina ( eli Δήμος Αίγινας, "Dímos Aíginas") on Kreikan kunta, joka sijaitsee Saarten alueyksikössä Attikan alueella. Kunnan pinta-ala on 87,41 neliökilometriä ja väkiluku 13 056 (vuonna 2011). Kunnan kuntakeskus on Aígina.


title: Aígina (kunta)

text: Aíginan kunta käsittää koko Aíginan saaren. Sen lisäksi siihen kuuluvat pienemmät saaret Ágios Ioánnis, Ágios Thomás, Moní, Stachtorroí ja Ypsilí.


title: Aígina (kunta)

text: Aíginan kunta muodostuu seuraavista kylä- ja kaupunkiyhdyskunnista ja asutuksista:


title: Hydra (kunta)

text: Hydra ( eli Δήμος Ύδρας, "Dímos Ýdras") on Kreikan kunta, joka sijaitsee Saarten alueyksikössä Attikan alueella. Kunnan pinta-ala on 72 neliökilometriä ja väkiluku 1 966 (vuonna 2011). Kunnan kuntakeskus on Hydran kaupunki.


title: Hydra (kunta)

text: Hydran kunta käsittää koko Hydran saaren. Sen lisäksi siihen kuuluvat pienemmät saaret Ágios Ioánnis, Ágios Nikólaos, Dokós, Kivotós, Limióniza, Pétasi, Platonísi, Stavronísi, Tríkeri ja Véniza. Saaret kuuluvat Argo-Saronisiin saariin ja sijaitsevat Peloponnesoksen niemimaan itäpuolella.


title: Hydra (kunta)

text: Hydran kunta muodostuu seuraavista kylä- ja kaupunkiyhdyskunnista ja asutuksista:


title: Póros (kunta)

text: Póros ( eli Δήμος Πόρου, "Dímos Pórou") on Kreikan kunta, joka sijaitsee Saarten alueyksikössä Attikan alueella. Kunnan pinta-ala on 49,582 neliökilometriä ja väkiluku 3 993 (vuonna 2011). Kunnan kuntakeskus on Póros.


title: Póros (kunta)

text: Póroksen kunta käsittää koko Póroksen saaren, joka sijaitsee Saroninlahdessa aivan Peloponnesoksen niemimaan tuntumassa ja kuuluu Argo-Saronisiin saariin.


title: Póros (kunta)

text: Póroksen kunta muodostuu seuraavista kylä- ja kaupunkiyhdyskunnista ja asutuksista:


title: Salamis (kunta)

text: Salamis ( eli Δήμος Σαλαμίνος, "Dímos Salamínos") on Kreikan kunta, joka sijaitsee Saarten alueyksikössä Attikan alueella. Kunnan pinta-ala on 96,09 neliökilometriä ja väkiluku 39 283 (vuonna 2011). Kunnan kuntakeskus on Salamis.


title: Salamis (kunta)

text: Salamiin kunta käsittää koko Salamiin saaren. Sen lisäksi siihen kuuluvat seuraavat pienet saaret: Ágios Geórgios, Arpidóni, Atalánti, Gaïdoúri, Kanákia, Léros, Makrónisos, Megáli Kyrá, Mikrí Kyrá, Péra, Peristéria, Revythoúsa ja Trínisa. Saaret sijaitsevat Saroninlahdessa Ateenan länsipuolella ja kuuluvat Argo-Saronisiin saariin.


title: Salamis (kunta)

text: Nykyinen Salamiin kunta muodostui, kun Salamis ja Ampelákia yhdistyivät vuoden 2011 alussa Kallikrates-suunnitelman mukaisesti.


title: Salamis (kunta)

text: Vuoden 2011 kuntauudistuksesta lähtien Salamiin kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat: